qundao/data-zh-poetry huggingface dataset:
沁園春
作者：立齋
朝代：宋

表表耆英，松柏貞剛，冰霜潔清。正持囊紫禁，急流勇退，步角巾綠野，閒處安身。里社雞豚，家山猿鶴，物我相忘法從榮。東溪畔，似非熊尚父，在渭之濱。閒來袖手梅亭。似桃李紛紛谷自春。算高風難進，縉紳楷式，頹波立，鄉曲儀刑。厚德清名，疏星碧落，屈指如公今幾人。無他祝，但似山難老，鎮壓囂塵。
水龍吟
作者：章
朝代：宋

燕忙鶯懶花殘，正堤上、柳花飄墜。輕飛點畫青林，誰道全無才思。閒趁遊絲，靜臨深院，日長門閉。傍珠簾散漫，垂垂欲下，依前被，風扶起。蘭帳玉人睡覺，怪春衣、雪粘瓊綴。繡床旋滿，香球無數，才圓卻碎。時見蜂兒，仰粘輕粉，魚吹池水。望章臺路杳，金鞍遊蕩，有盈盈淚。
聲聲令·勝勝令
作者：章
朝代：宋

簾移碎影，香褪衣襟。舊家庭院嫩苔侵。東風過盡，暮雲鎖，綠窗深。怕對人、閒枕剩衾。樓底輕陰。春信斷，怯登臨。斷腸魂夢兩沈沈。花飛水遠，便從今。莫追尋。又怎禁、驀地上心。
念奴嬌
作者：章謙亨
朝代：宋

垂楊得地，在樓臺側畔，無人攀折。不似津亭舟系處，只伴客愁離別。絲過搖金，帶鋪新翠，雅稱鶯調舌。芳筵相映，最宜斜掛殘月。卻得連日春寒，未教輕滾，一片庭前雪。應恨張郎今老去，難比風流時節。醉眼渾醒，愁眉都展，舞困腰肢怯。有時微笑，把伊綰個雙結。
念奴嬌
作者：章謙亨
朝代：宋

畫樓側畔，試與君、管領南枝風物。影浸西湖清淺水，旁倚雲崖煙壁。艾納全披，檀心俱露，一片前村雪。碧松修竹，歲寒真是三傑。長向酒欲冰時，魁英相放，不待陽和發。一任無情風又雨，畢竟清香難滅。幻玉精神，添酥標緻，羞上蕭蕭發。脆圓可愛，更看春二三月。
摸魚兒
作者：章謙亨
朝代：宋

想先生、跨鶴歸去。依然上界官府。胸中邱壑經營巧，留下午橋別墅。堪愛處。山對起、飛來萬馬平坡駐。帶湖鷗鷺。猶不忍寒盟，時尋門外，一片芰荷浦。秋水觀，環繞滔滔瀑布。參天林木奇古。雲煙只在闌干角，生出晚來微雨。東道主。愛賓客、梅花爛漫開樽俎。滿懷塵土。掃蕩已無餘，□□時上，玉嶠翠瀛語。
長相思
作者：章麗貞
朝代：宋

吳山秋。越山秋。吳越兩山相對愁。長江不盡流。風颼颼。雨颼颼。萬里歸人空白頭。南冠泣楚囚。
沁園春
作者：竹林亭長
朝代：宋

自笑生身，歷事以來，垂六十年。今浮湛閭里，半非識面，交遊朋友，各色華顛。富貴不來，少年已去，空見悠悠歲月遷。雖然是，只壯心一點，猶自依然。新陽又長天邊。人指似山間詩酒仙。算胸次崔嵬，不勝百榼，筆端枯槁，難足千篇。隱几杖藜，相耕聽誦，聊看諸郎相後先。餘何□，但讀書煮茗，日晏高眠。
念奴嬌
作者：管鑑
朝代：宋

兩鬟嬌小，向尊前、未省修蛾攢碧。唱得主人英妙句，氣壓三江七澤。病怯遐徵，老添離抱，我是愁堆積。故園歸夢，等閒吹墮南國。況是耐久交情，經年方幸，接從容辭色。告別匆匆聊共醉，惜此分陰如璧。錦瑟華堂，明朝回望，暮靄迷空隙。相思何處，風林月掛纖魄。
念奴嬌
作者：管鑑
朝代：宋

寒梢冰破，問何人遠寄、江南春色。似是天憐為客久，報我春歸訊息。茅舍疏籬，故園開處，兩歲關山隔。天涯重見，向人風味如昔。誰念月底風前，當時青鬢、漸與花顏白。不恨一番花陰早，恨把年華虛擲。嚼蕊含香，攀條覓句，拼醉禁愁得。酒醒還是，夢魂數遍歸驛。
念奴嬌
作者：管鑑
朝代：宋

楚山萬疊，悵高情、不比當年嵩少。官況全如秋淡薄，枉卻塵侵烏帽。菊蕊猶青，茱萸未紫，節意憑誰表。故園何處，暮雲低盡殘照。追念往昔佳辰，尊前絕唱，未覺徐娘老。聚散悲歡回首異，今歲古臺誰到。藉甚聲名，難忘風味，何日重傾倒。交情好在，雁書頻寄雲杪。
念奴嬌
作者：管鑑
朝代：宋

登高作賦，嘆老來筆力，都非年少。古觀重遊秋色裡，冷怯西風吹帽。千里江山，一時人物，迥出塵埃表。危闌同憑，皎然玉樹相照。惆悵紫菊紅萸，年年簪發、應笑人空老。北闕西江君賜遠，難得一枝來到。莫話升沈，且乘閒暇，贏得清尊倒。飲酣歸暮，浩歌聲振林杪。
木蘭花·玉樓春
作者：管鑑
朝代：宋

亂花飛絮。卻是一年春好處。留住韶光。共醉蓬萊日月長。翻階紅藥。天上東風傳近約。綠遍庭槐。看取除書一併來。
桃源憶故人
作者：管鑑
朝代：宋

小園日日狂風雨。幾陣桃花紅去。惟有綠窗朱戶。春色常如許。歌聲屢喚飛雲駐。銷得行人且住。倒盡玉壺春露。醉到無愁處。
桃源憶故人
作者：管鑑
朝代：宋

壽芽初長香英嫩。拾翠芳洲春近。倩笑臉霞羞褪。真個都風韻。垂鬟小舞麼歌趁。鶯語綠楊嬌困。多少舊愁新恨。一醉渾消盡。
水龍吟
作者：管鑑
朝代：宋

小舟橫截西江，曉來風靜無塵起。霜餘日暖，東君見效，梅梢春醉。壯觀亭高，通幽徑遠，吸江臨水。任全拋簿領，攜家訪古，清泉畔、疏陰裡。楚蜀江山分處，望神京、三千餘裡。才高命偶，功名休羨，紛紛餘子。強健身心，團欒尊酒，此遊須記。便他年富貴，園林鐘鼓，只如今是。
水龍吟
作者：管鑑
朝代：宋

曉來密雪如篩，望中瑩徹還如洗。梅花過了，東風未放，滿城桃李。碎翦瓊英，高林低樹，巧裝勻綴。更江山秀髮，田疇清潤，滿眼是、豐年意。誰念危樓獨倚。共飄零、茫茫天外。毫端句澀，杯中酒減，歡情難寄。天為淒涼，暫時遮盡，黃茅白葦。但神州目斷，珠宮玉闕，緲三千里。
清平樂
作者：管鑑
朝代：宋

未春先暖。天與梅花便。點檢枝頭開已遍。一一檀心粉面。巡簷索笑題詩。老懷不似當時。猶有惜花心在，等閒羌管休吹。
玉連環·解連環
作者：管鑑
朝代：宋

江上青山無數。綠陰深處。夕陽猶在系扁舟，為佳景、留人住。已辦一蓑歸去。江南煙雨。有情鷗鷺莫驚飛，便相約、長為侶。
鵲橋仙
作者：管鑑
朝代：宋

中秋過了，重陽將近，正是一年佳處。棖黃橘綠總尋常，看丹桂、餘香再吐。胸中星斗，筆端風雨，定約蟾宮高步。賜袍歸帶御爐薰，共歲歲、斑衣戲舞。
鵲橋仙
作者：管鑑
朝代：宋

東皋圃隱，木犀開後，香遍江東十里。因香招我渡江來，悄不記、重陽青蕊。人生行樂，宦遊佳處，閒健莫辭清醉。不寒不暖不陰晴，正是好登臨天氣。
鵲橋仙
作者：管鑑
朝代：宋

中秋重九，等閒虛過，多病全疏酒盞。初寒時候試新醅，正好為、霜螯持滿。詩情未減，酒腸寬在，且趁尊前強健。百年三萬六千場，試屈指、如今過半。
點絳唇
作者：管鑑
朝代：宋

酒困詩慵，一春拚被花枝惱。豔妝濃笑。那更花中好。不著清尊，持底寬愁抱。須顛倒。晚風如掃。忍見枝頭少。
點絳唇
作者：管鑑
朝代：宋

去歲今朝，海棠桃杏開都遍。今年花晚。不恨春情淺。旋旋花開，圖得春長遠。且留戀。愛花心眼。常與花為伴。
木蘭花慢
作者：範周
朝代：宋

美蘭堂晝永，晏清暑、晚迎涼。控水檻風簾，千花競擁，一朵偏雙。銀塘。盡傾醉眼，訝湘娥、倦倚兩霓裳。依約凝情鑑裡，並頭宮面高妝。蓮房。露臉盈盈，無語處、恨何長。有翡翠憐紅，鴛鴦妒影，俱斷柔腸。淒涼。芰荷暮雨，褪嬌紅、換紫結秋房。堪把丹青對寫，鳳池歸去攜將。
沁園春
作者：範炎
朝代：宋

襟韻何如，文雅風流，王謝輩人。問傳家何物，多書插架，放懷無可，有酒盈樽。一詠一談，悠然高致，似醉當年曲水春。還知否，壯胸中萬卷，筆下千軍。門前我有佳賓。但明月、清風更此君。喜西廬息駕，心間勝日，東皇倚杖，目送行雲。聞道君王，玉堂佳處，欲詔長楊奏賦孫。功名看，一枝丹桂，兩樹靈椿。
十二時·憶少年
作者：範祖禹
朝代：宋

轉招搖。厚陵回望，雙闕起岧嶢。曉日麗譙。金爵上幹霄。風雨闋，夜宮閉，不重朝。奉鸞鑣漸遙。玉京知何處，飛英銜恤，亂絮纏悲，春路迢迢。縹緲哀音，發龍笳鳳簫。光景同，慘淡度巖邑，指河橋。馬蕭蕭。絡繹星軺。拂天容衛，江海上寒潮。萬國魂銷。追昔御東朝。開鈿扇，垂珠箔，侍璫貂。寶香燒。散飄。開仁壽域，神孫高拱，崑崙渤澥，玉燭方調。一旦宮車晚，旋歸泬寥。九載初，如夢次，功得瓊瑤。
念奴嬌
作者：範端臣
朝代：宋

尋常三五，問今夕何夕，嬋娟都勝。天豁雲收崩浪淨，深碧琉璃千頃。銀漢無聲，冰輪直上，桂溼扶疏影。綸巾玉麈，庾樓無限清興。誰念江海飄零，不堪回首，驚鵲南枝冷。萬點蒼山何處是，修竹吾廬三徑。香霧雲鬟，清輝玉臂，醉了愁重醒。參橫斗轉，轆轤聲斷金井。
念奴嬌
作者：範端臣
朝代：宋

玉樓絳氣，卷霞綃雲浪，飛空蟾魄。人世江山驚照耀，煙靄鰲峰千尺。陸海蓬壺，銀葩星暈，點破琉璃碧。有人吟笑，紫河香滿晴陌。況是東府君侯，西清別騎，樽俎開華席。迤邐飛輪催杖履，入對青黎仙客。襦褲歌謠，昇平風露，拼取金蓮側。梅花吹動，滿城依舊春色。
滿庭芳慢·滿庭芳
作者：範致虛
朝代：宋

紫禁寒輕，瑤津冰泮，麗月光射千門。萬年枝上，甘露惹祥氛。北闕華燈預賞，嬉遊盛、絲管紛紛。東風峭，雪殘梅瘦，煙鎖鳳城春。風光何處好，彩山萬仞，寶炬凌雲。盡歡陪舜樂，喜贊堯仁。天子千秋萬歲，徵招宴、宰府師臣。君恩重，年年此夜，長祝本嘉辰。
念奴嬌
作者：米友仁
朝代：宋

九秋氣爽，正溪山雨過，茅簷清暇。籬菊妍英，知是為，佳節重陽開也。色妙香殊，勻浮甌面，俗狀卑金斝。歌狂飲俊，滿簪還更盈把。村外草草杯盤，邊塵不動，欲買應無價。端使晴霄風露冷，雲捲菸收平野。向晚嬋娟，半輪斜照，想見成清夜。玉山頹處，要看猗帽如畫。
念奴嬌
作者：米友仁
朝代：宋

闌干倚處。戲裁成、彭澤當年奇語。三徑荒涼懷舊裡，我欲扁舟歸去。鳥倦知還，寓形宇內，今已年如許。小窗容膝，要尋情話親侶。郭外粗有西疇，故園松菊，日涉方成趣。流水涓涓千澗上，雲繞奇峰無數。窈窕經丘，風清月了，時看煙中雨。蕭然巾岸，引觴寄傲衡宇。
訴衷情
作者：米友仁
朝代：宋

結廬人境羨陶潛。車馬不來喧。勝處自多真趣，飛鳥日相還。心既遠，地仍偏。見南山。手持菊穎，山氣常佳，欲辨忘言。
點絳唇
作者：米友仁
朝代：宋

浩渺湖天，酒浮黃菊攜佳侶。澹煙疏雨。去魯方懷土。傾蓋相逢，引滿哦奇語。山圍處。兕觥頻舉。不醉君無去。
晦堂心如來真贊
作者：米芾
朝代：宋

此是晦堂，更無佛祖。
百尺竿頭，誰敢進步。
無限衆生，爲此老誤。
誤不誤，陝府鐵牛跳出土，兩脚搥胸叫冤苦。
李邕帖赞
作者：米芾
朝代：宋

蓬□皇皇，才高气方。张说妒善，杜甫扬光。子敬储逸，僧虔与详。润分玉瑩，秀溢春芳。
訴衷情
作者：米芾
朝代：宋

勞生奔走困粗官。攬鏡鬢毛斑。物外平生蕭散，微宦興闌珊。奇勝處，每平闌。定望遠。好山如畫，水繞雲縈，無計成閒。
訴衷情
作者：米芾
朝代：宋

薰風吹動滿池蓮。曉雲樓閣鮮。繡閣華堂嘉會，齊拜玉爐煙。斟美酒，奉觥船。祝芳筵。宜春耐夏，多福壯嚴，富貴長年。
點絳唇
作者：米芾
朝代：宋

莘野寥寥，渭濱漠漠情何限。萬重堆案。懶更重經眼。兒輩休驚，頭上霜華滿。功名晚。水雲蕭散。漫就驛亭看。
瑞鶴仙
作者：紫姑
朝代：宋

睹嬌紅細捻。是西子、當日留心千葉。西都競栽接。賞園林臺榭，何妨日涉。輕羅慢褶。費多少、陽和調燮。向曉來、露浥芳苞，一點醉紅潮頰。雙靨。姚黃國豔，魏紫天香，倚風羞怯。雲鬢試插。引動狂蜂浪蝶。況東君開宴，賞心樂事，莫惜獻酬頻疊。看相將，紅藥翻階，尚餘侍妾。
念奴嬌
作者：續雪谷
朝代：宋

砌紅慵掃，問東風、應念西園廖落。簾卷垂陽鶯囀巧，才見還因飛卻。拈指光陰，關心節序，總在鞦韆索。翻翻雙蝶，傍人爭趁行樂。曾記步月歸來，秦箏彈遍，共倚闌干角。別後池亭誰鬥草，多少芳遊擔閣。世事升沈，人生聚散，俯仰空如昨。餘香猶在，繡幃清曉寒薄。
長相思
作者：續雪谷
朝代：宋

心悠悠。恨悠悠。誰剪青山兩點愁。笙寒燕子樓。曉星稀。暮雲飛。織就回文不下樓。花飛人未歸。
孙氏女哀词三章
作者：罗椅
朝代：宋

秋风萧飒兮白露零，汝坟何在兮何草为青。昨秋此日兮犹冀汝生，洒墨我别兮人间父子之情。我枯如腊兮涕更纵横。秋风萧飒兮白露晞，五十年闺闼兮宁识马嘶。衔辔迫人兮魂为之飞，归来一空兮不死何为。谁为此祸兮使汝当之。秋风萧飒兮白露下，岂不日月兮照我下土。持此白头兮言归何所，默已不堪兮哭微更苦。儿孙为吾一恸兮万万古。
三登樂
作者：羅子
朝代：宋

過了元宵，見七葉蓂又飛。恰今朝、昴宿降瑞。初度果生賢，盡道丰姿絕異。翰林人物，雲霄富貴。自棲鸞展驥。迤邐黃堂，每登要路無留滯。暫歸來，訪松菊，趣裝行用濟。增崇福祿，壽延千百歲。
揚州慢
作者：羅志仁
朝代：宋

危榭摧紅，斷磚埋玉，定王臺下園林。聽檣幹燕子，訴別後驚心。盡江上、青峰好在，可憐曾是，野燒痕深。付瀟湘漁笛，吹殘今古銷沈。妙奴不見，縱秦郎、誰更知音。正雁妾悲歌，雕奚醉舞，楚戶停砧。化碧舊愁何處，魂歸些、晚日陰陰。渺雲平鐵壩，淒涼天也沾襟。
木蘭花慢
作者：羅志仁
朝代：宋

漢家糜粟詔，將不醉、飽生靈。便收拾銀瓶，當壚人去，春歇旗亭。淵明權停種秫，遍人間，暫學屈原醒。天子宜呼李白，婦人卻笑劉伶。提葫蘆更有誰聽。愛酒已無星。想難變春江，蒲桃釀綠，空想芳馨。溫存鸕鷀鸚鵡，且茶甌淡對晚山青。但結秋風魚夢，賜酺依舊沈冥。
菩薩蠻
作者：羅志仁
朝代：宋

曉鶯催起。問當年秀色，為誰料理。悵別後、屏掩吳山，便樓燕月寒，鬢蟬雲委。錦字無恁，付銀燭、盡燒千紙。對寒泓靜碧，又把去鴻，往恨都洗。桃花自貪結子。道東風有意，吹送流水。謾記得當日、心嫁卿卿，是日暮天寒，翠袖堪倚。扇月乘鸞，盡夢隔、嬋娟千里。到嗔人、從今不信，畫簷鵲喜。
金人捧露盤
作者：羅志仁
朝代：宋

溼苔青，妖血碧，壞垣紅。怕精靈、來往相逢。荒煙瓦礫，寶釵零亂隱鸞龍。吳峰越巘，翠顰鎖、苦為誰容。浮屠換、昭陽殿，僧磬改、景陽鍾。興亡事、淚老金銅。驪山廢盡，更無宮女說元宗。角聲起，海濤落，滿眼秋風。
風流子
作者：羅志仁
朝代：宋

歌咽翠眉低。湖船客、尊酒謾重攜。正斷續齋鍾，高峰南北，飄零野褐，太乙東西。淒涼處，翠連松九里，僧馬濺障泥。葛嶺樓臺，夢隨煙散，吳山宮闕，恨與雲霽。靈峰飛來久，飛不去，有落日斷猿啼。無限風荷廢港，露柳荒畦。嶽公英骨，麒麟舊冢，坡仙吟魄，鶯燕長堤。欲吊梅花無句，素壁慵題。
孫氏女哀詞三章·其一
作者：羅椅
朝代：宋

秋風蕭颯兮白露零，汝墳何在兮何草爲青。
昨秋此日兮猶冀汝生，灑墨我別兮人間父子之情。
我枯如腊兮涕更縱橫。
孫氏女哀詞三章·其三
作者：羅椅
朝代：宋

秋風蕭颯兮白露下，豈不日月兮照我下土。
持此白頭兮言歸何所，默已不堪兮哭微更苦。
兒孫爲吾一慟兮萬萬古。
孫氏女哀詞三章·其二
作者：羅椅
朝代：宋

秋風蕭颯兮白露晞，五十年閨闥兮甯識馬嘶。
銜轡迫人兮魂爲之飛，歸來一空兮不死何爲。
誰爲此禍兮使汝當之。
清平樂
作者：羅椅
朝代：宋

明虹收雨。兩槳能吳語。人在江南荷葉浦。採得蘋花無數。夢中舞燕棲鸞。起來煙渚風灣。一點愁眉天末，憑誰剗卻春山。
失調名
作者：羅願
朝代：宋

九月江南秋色，黃雀雨，鯉魚風。
如夢令
作者：美奴
朝代：宋

日暮馬嘶人去。船逐清波東注。後夜最高樓，還肯思量人否。無緒。無緒。生怕黃昏疏雨。
滿江紅
作者：翁
朝代：宋

禱雨文昌，只全靠、心香一瓣。才信宿，沛然膏澤，來從方寸。早稻含風香旖旎，晚秧飽水青蔥茜。問螺江、恰見線來流，今平岸。君作事，看天面。天有眼，從君願。信瑞蓮芝草，幾曾虛獻。此雨千金無買處，豐年飽吃君侯飯。管釀成、春酒上公堂，人人獻。
倦尋芳
作者：翁元龍
朝代：宋

燕簾掛晚。鶯檻迷晴，花思零亂。試覓娉婷，日日傍湖亭苑。擲果牆陰窺駐馬，採香深逕拋春扇。醉歸來，任釵雲半落，繡簾慵卷。念燦錦、年華如舊，飛絮遊絲，縈恨難翦。蜀羽無情，早帶怨紅啼斷，厚約輕辭寒食夜，行雲空夢梨花院。莫憑闌，正斜陽、淡煙平遠。
憶秦娥
作者：翁元龍
朝代：宋

三月時。楊花飛盡無花飛。無花飛。不教春去，爭得春歸。高樓望斷黃金羈。綠窗眉黛傷新離。傷新離。好將別後，長做歸時。
水龍吟
作者：翁元龍
朝代：宋

畫樓紅溼斜陽，素妝褪出山眉翠。街聲暮起，塵侵燈戶，月來舞地。宮柳招鶯，水葒飄雁，隔年春意。黯梨雲，散作人間好夢，瓊簫在、錦屏底。樂事輕隨流水。暗蘭消、作花心計。情絲萬軸，因春織就，愁羅恨綺。暱沈迷香，佔簾看夜，舊遊輕醉。任孤山、剩雪殘梅，漸懶跨、東風騎。
燭影搖紅
作者：翁元龍
朝代：宋

蜀錦華堂，寶箏頻送花前酒。妖嬈全在半開時，人試單衣後。花面圍春競秀。如紅潮、玉腮微透。欲蘇還墜，淺醉扶頭，朦朧晴晝。金屋名姝，眼情空佇閒眉岫。世間還有此娉婷，拼盡珠量鬥。真豔可令消受。倩鶯催、天香共袖。冷煙庭院，淡月梨花，空教春瘦。
瑞龍吟
作者：翁元龍
朝代：宋

清明近。還是遞趲東風，做成花訊。芳時一刻千金，半晴半雨、酬春未準。雁歸盡。離字向人欲寫，暗雲難認。西園猛憶逢迎，翠紈障面，花間笑隱。曲徑池蓮平砌，絳裙曾與，濯香湔粉。無奈燕幕鶯簾，輕負嬌俊。青榆巷陌，蹋馬紅成寸。十年夢、鞦韆弔影，襪羅塵褪。事往憑誰問。晝長病酒添新恨。煙冷斜陽緊。山黛遠、曲曲闌干憑損。柳絲萬尺，不如輕鬢。
絳都春
作者：翁元龍
朝代：宋

花嬌半面。記蜜燭夜闌，同醉深院。衣袖粉香，猶未經年如年遠。玉顏不趁秋容換。但換卻、春遊同伴。夢迴前度，郵亭倦客，又拈箋管。慵按。梁州舊曲，怕離柱斷絃，驚破金雁。霜被睡濃，不比花前良宵短。秋娘羞佔東籬畔。待說與、深宮幽怨。恨他情淡陶郎，舊緣較淺。
謁金門
作者：翁元龍
朝代：宋

鶯樹暖。弱絮欲成芳繭。流水惜花流不遠。小橋紅欲滿。原上草迷離苑。金勒晚風嘶斷。等得日長春又短。愁深山翠淺。
隔浦蓮近·隔浦蓮近拍
作者：翁元龍
朝代：宋

街簷插綴翠柳。憔悴清明後。淚蠟堆香徑，一夜海棠中酒。枝上酸似豆。鶯聲驟。恨軟彈箏手。搵眉袖。嘶驄過盡平蕪，綠襯飛繡。沈紅入水，漸做小蓮離藕。亭冷沈香夢似舊。花瘦。欲留春住時候。
風流子
作者：翁元龍
朝代：宋

天闊玉屏空。輕陰弄、淡墨畫秋容。正涼掛半蟾，酒醒窗下，露催新雁，人在山中。又一片，好秋花佔了，香換卻西風。簫女夜歸，帳棲青鳳，鏡娥妝冷，釵墜金蟲。西湖花深窈，閒庭砌、曾佔席地歌鐘。載取斷雲歸去，幾處房櫳。恨小簾燈暗，粟肌消瘦，薰爐煙減，珠袖玲瓏。三十六宮清夢，還與誰同。
鵲橋仙
作者：翁元龍
朝代：宋

天長地久，風流雲散，惟有離情無算。從分金鏡不成圓，到此夜、年年一半。輕羅暗網，蛛絲得意，多似妝樓針線。曉看玉砌淡無痕，但吹落、梧桐幾片。
齊天樂
作者：翁元龍
朝代：宋

曲廊連苑吹笙道，重來暗塵都滿。種石生雲，移花帶月，猶欠藏春庭院。年華過眼。便梅謝蘭銷，舞沈歌斷。露井寒蛩，為誰清夜訴幽怨。人生樂事最少，有時得意處，光陰偏短。樹色凝紅，山眉弄碧，不與朱顏相戀。臨風念遠。嘆蝶夢難追，鷺盟重換。一片斜陽，送人歸騎晚。
燭影搖紅
作者：翁孟寅
朝代：宋

樓倚春城，鎖窗曾共巢春燕。人生好夢比春風，不似楊花健。舊事如天漸遠。奈情緣、素絲未斷。鏡塵埋恨，帶粉棲香，曲屏寒淺。環佩空歸，故園羞見桃花面。輕煙殘照下闌干，獨自疏簾卷。一信狂風又晚。海棠花、隨風滿院。亂鴉歸後，杜宇啼時，一聲聲怨。
齊天樂
作者：翁孟寅
朝代：宋

幽香不受春料理，青青尚餘秋鬢。磵曲巖隈，煙梳露浴，甘與菰蒲共隱。芳標瘦迥。看纓結丁香，帶縈晴荇。恨水東流，楚江憔悴亂雲暝。淒涼夢遊故苑，縱妒花風暴，吹夢難醒。豔李妖桃，紆青佩紫，爭似廣文官冷。塵波萬頃。算誰是同心，自憐孤影。收斂風流，素弦清夜永。
齊天樂
作者：翁孟寅
朝代：宋

紅香十里銅駝夢，如今舊遊重省。節序飄零，歡娛老大，慵立燈光蟾影。傷心對景。怕回首東風，雨晴難準。曲巷幽坊，管絃一片笑聲近。飛棚浮動翠葆，看金釵半溜，春妒紅粉。鳳輦鰲山，雲收霧斂，迤邐銅壺漏迥。霜風漸緊。展一幅青綃，淨懸孤鏡。帶醉扶歸，曉酲春夢穩。
壺中天·念奴嬌
作者：翁定
朝代：宋

昔時彭祖，聞道有、八百穹崇遐壽。屈指我公今幾許，歷歲才方七九。七百修齡，更三十七，猶是公之有。此逢誕節，盍須來獻尊酒。好是子舍孫枝，居官領薦，迭復青氈舊。陶令解龜何太早，去作幔亭仙友。只恐九重，思賢夢覺，未屈調羹手。周公居左，魯公還是居右。
水龍吟
作者：翁溪園
朝代：宋

鎮淮樓下旌旗，晶明輝映雲山閣。宸旒倚重，折衝千里，無逾秋壑。緩帶清裘，綸巾羽扇，從容籌略。使氈裘膽破，丁寧邊吏，無生事，空沙漠。二十四橋風月，稱迷樓、卷盡簾箔。紱麟華旦，飽吟玉蕊，款簪金藥。驛騎朝馳，寶鞍齎賜，御筵宣押。更賜環促召，中書入令，作汾陽郭。
沁園春
作者：翁溪園
朝代：宋

記得花筵，巧夕星河，初度女牛。更四雙蓂莢，十分桂魄，中元佳致，妝點初秋。藹藹非煙，濛濛如霧，錦水鬱蔥佳氣浮。人人道，是王孫帝胄，今日生朝。銀潢萬葉源流。見一點長庚輝絳霄。似東平為善，河間獻雅，風流醞藉，西漢諸劉。恰遇稱觴，蓬壺歌緩，滿酌蒲萄雙玉舟。椿松等算，年年醉傲，花馬金裘。
喜遷鶯
作者：耿時舉
朝代：宋

暮春清晝。政鶯囀夏林，棠陰初秀。鼓角歡雄，旌旗明滅，寶馬又還西驟。山水六朝堪畫，宮闕千門如繡。印懸鬥。盛元戎小隊，花間迎候。芳酎。為公壽。帶雨梨花，未用啼紅袖。玉帳風前，胡床月下，談笑要清群醜。桃葉渡船應在，太白酒樓依舊。暫回首。看槐班爰立，沙堤成就。
水龍吟
作者：胡仔
朝代：宋

夢寒綃帳春風曉，檀枕半堆香髻。轆轤初轉，闌干鳴玉，咿啞驚起。眠鴨凝煙，舞鸞翻鏡，影開秋水。解低鬟試整，牙床對立，香絲亂、雲撒地。纖手犀梳落處，膩無聲、重盤鴉翠。蘭膏勻漬，冷光欲溜，鸞釵易墜。年少偏嬌，髻多無力，惱人風味。理雲裾下階，含情不語，笑折花枝戲。
滿江紅
作者：胡仔
朝代：宋

泛宅浮家，何處好、苕溪清境。佔雲山萬疊，煙波千頃。茶灶筆床渾不用，雪蓑月笛偏相稱。爭不教、二紀賦歸來，甘幽屏。紅塵事，誰能省。青霞志，方高引。任家風舴艋，生涯笭箸。三尺鱸魚真好膾，一瓢春酒宜閒飲。問此時、懷抱向誰論，惟箕潁。
謁金門
作者：胡仲弓
朝代：宋

蛾黛淺。只為晚寒妝懶。潤逼鏡鸞紅霧滿。額花留半面。漸次梅花開遍。花外行人已遠。欲寄一枝嫌夢短。溼雲和恨翦。
水龍吟
作者：胡寅
朝代：宋

玉梅衝臘傳香，瑞蓂秀莢開三四。蓮花沉漏，熊羆佔應，洛陽名裔。歲比甘羅，便疏同隊，累棋觀志。向修文寓直，仙樓侍宴，梁王寶、真難儷。多少襟懷未試，暫超然、壺中游戲。行看獻策，歸瞻旒藻，常勳斿記。歌畔巫雲，舞回鄒管，金釵扶醉。有陰功不乞，丹砂十紀，壽祺全畀。
春霽·秋霽
作者：胡浩然
朝代：宋

遲日融和，乍雨歇東郊，嫩草凝碧。紫燕雙飛，海棠相襯，妝點上林春色。黯然望極。因人天氣渾無力。又聽得。園苑，數聲鶯囀柳陰直。當此暗想，故國繁華，儼然遊人，依舊南陌。院深沈、梨花亂落，那堪如練點衣白。酒量頓寬洪量窄。算此情景，除非殢酒狂歡，恣歌沈醉，有誰知得。
東風齊著力
作者：胡浩然
朝代：宋

殘臘收寒，三陽初轉，已換年華。東君律管，迤邐到山家。處處笙簧鼎沸，會佳宴、坐列仙娃。花叢裡，金爐滿爇，龍麝煙斜。此景轉堪誇。深意祝、壽山福海增加。玉觥滿泛，且莫厭流霞。幸有迎春壽酒，銀瓶浸、幾朵梅花。休辭醉，園林秀色，百草萌芽。
萬年歡
作者：胡浩然
朝代：宋

燈月交光，漸輕風布暖，先到南國。羅綺嬌容，十里絳紗籠燭。花豔驚郎醉目。有多少、佳人如玉。春衫袂，整整齊齊，內家新樣妝束。歡情未足。更闌謾勾牽舊恨，縈亂心曲。悵望歸期，應是紫姑頻卜。暗想雙眉對蹙。斷絃待、鸞膠重續。休迷戀，野草閒花，鳳簫人在金谷。
送入我門來
作者：胡浩然
朝代：宋

荼壘安扉，靈馗掛戶，神儺烈竹轟雷。動念流光，四序式週迴。須知今歲今宵盡，似頓覺明年明日催。向今夕，是處迎春送臘，羅綺筵開。今古遍同此夜，賢愚共添一歲，貴賤仍偕。互祝遐齡，山海固難摧。石崇富貴籛鏗壽，更潘岳儀容子建才。仗東風盡力，一齊吹送，入此門來。
夜飛鵲·夜飛鵲慢
作者：胡翼龍
朝代：宋

星橋度情處，地久天長。塵世無此匆忙。纖雲淡蕩涼蟬小，家家瓜果錢唐。愁人獨無那，嘆紫簫易斷，青翼難將。返魂何在，漫空留、荀令餘香。忍記穿針兒女，篝塵想都暗，疊損衣裳。誰念才情減滅，老來何遜，少日盧郎。柳風荷露，黯銷凝、羅扇綀囊。更銀河曲曲，玉籤點點，都是淒涼。
長相思
作者：胡翼龍
朝代：宋

南山鍾。北山鍾。一聽鐘聲百念空。古今昏曉中。望秋風。數秋風。等得秋來等過鴻。燈前書一封。
如夢令
作者：胡銓
朝代：宋

誰念新州人老。幾度斜陽芳草。眼雨欲晴時，梅雨故來相惱。休惱。休惱。今歲荔枝能好。
清平樂
作者：胡銓
朝代：宋

深深花院。雨虐風饕遍。只欠畫屏並羽扇。誰領略春風面。愁須詩酒相禁。少陵底事慵吟。不是為梅牽興，怕渠惱亂春心。
澹岩
作者：臧辛伯
朝代：宋

元柳搜奇□□□，□□□□□诗传。
眼看岩□□□□，□□□明却有天。
溜□□□□□□，□藤穿壁鏁晴□。
□□□□□□古，望断飞鸿夕照边。
澹岩
作者：臧辛伯
朝代：宋

元柳搜奇□□□，□□□□□诗传。眼看岩□□□□，□□□明却有天。溜□□□□□□，□藤穿壁锁晴□。□□□□□□古，望断飞鸿夕照边。
澹巖
作者：臧辛伯
朝代：宋

元柳搜奇□□□，□□□□□詩傳。
眼看巖□□□□，□□□明却有天。
溜□□□□□□，□藤穿壁鏁晴□。
□□□□□□古，望斷飛鴻夕照邊。
鵲橋仙
作者：舒亶
朝代：宋

教來歌舞，接成桃李。盡是使君指似。如今裝就滿城春，忍便擁、雙旌歸去。鶯心巧囀，花心爭吐。無計可留君住。兩堤芳草一江雲，早晚是、西樓望處。
點絳唇
作者：舒亶
朝代：宋

紫霧香濃，歲華風轉花隨輦。洞天雲暖。一片笙歌遠。水殿龍舟，憶侍瑤池宴。閒庭院。夢迴春半。雪鬢無人見。
點絳唇
作者：舒大成
朝代：宋

祝壽筵開，華堂深映花如繡。瑞煙噴獸。簾幕香風透。一點臺星，化作人間秀。韶音奏。兩行紅袖。爭勸長生酒。
杂言
作者：舒岳祥
朝代：宋

琐兮尾兮胡中露，鸲之鹆之在乾侯。朝吟九叹复五噫，暮赓七歌并四愁。白日曀曀，中林幽幽。墐塞两版，蒙茸一裘。屋漏煤堕，糜搅粕浮。美人不来兮岁暮谁谓。霰雪滮滮，落叶如雨。
杂言
作者：舒岳祥
朝代：宋

琐兮尾兮胡中露，鸜之鹆之在干侯。
朝吟九叹復五噫，暮赓七歌并四愁。
白日曀曀，中林幽幽。
墐塞两版，蒙茸一裘。
屋漏煤堕，糜搅粕浮。
美人不来兮岁暮谁谓。
霰雪滮滮，落叶如雨。
罪言
作者：舒岳祥
朝代：宋

匪兕匪虎吾道非，鸜之鵒之侯不歸。
山南山北靡有定，瀼東瀼西生計微。
頹牆宿莽露泥泥，荒田野菊秋菲菲。
我止安息，我行安之。
噫吁嘻！過殷墟兮麥漸漸，覽周原兮黍離離。
黍麥之秀，黍麥之有。
無麥無禾，不耕胡取。
白骨兮成豀，膏肉兮成泥。
已焉哉！想自古之如彼，匪斯今之可哀。
死莫懲於既往，生胡保其將來。
東溟之濱，相奪相攘。
殺人填海，浩浩不盈。
輪迴報復，此死彼生。
天假手於王師，使盡殪於秦坑。
痛臨淵而一弔，悲萬古之茫茫。
罪言
作者：舒岳祥
朝代：宋

匪兕匪虎吾道非，鸜之鹆之侯不归。
山南山北靡有定，瀼东瀼西生计微。
颓墙宿莽露泥泥，荒田野菊秋菲菲。
我止安息，我行安之。
噫吁嘻！过殷墟兮麦渐渐，览周原兮黍离离。
黍麦之秀，黍麦之有。
无麦无禾，不耕胡取。
白骨兮成豀，膏肉兮成泥。
已焉哉！想自古之如彼，匪斯今之可哀。
死莫惩于既往，生胡保其将来。
东溟之滨，相夺相攘。
杀人填海，浩浩不盈。
轮迴报復，此死彼生。
天假手于王师，使尽殪于秦坑。
痛临渊而一弔，悲万古之茫茫。
罪言
作者：舒岳祥
朝代：宋

匪兕匪虎吾道非，鸲之鹆之侯不归。山南山北靡有定，瀼东瀼西生计微。颓墙宿莽露泥泥，荒田野菊秋菲菲。我止安息，我行安之。噫吁嘻！过殷墟兮麦渐渐，览周原兮黍离离。黍麦之秀，黍麦之有。无麦无禾，不耕胡取。白骨兮成溪，膏肉兮成泥。已焉哉！想自古之如彼，匪斯今之可哀。死莫惩于既往，生胡保其将来。东溟之滨，相夺相攘。杀人填海，浩浩不盈。轮回报复，此死彼生。天假手于王师，使尽殪于秦坑。痛临渊而一吊，悲万古之茫茫。
雜言
作者：舒岳祥
朝代：宋

瑣兮尾兮胡中露，鸜之鵒之在乾侯。
朝吟九歎復五噫，暮賡七歌并四愁。
白日曀曀，中林幽幽。
墐塞兩版，蒙茸一裘。
屋漏煤墮，糜攪粕浮。
美人不來兮歲暮誰謂。
霰雪滮滮，落葉如雨。
點絳唇
作者：舒氏
朝代：宋

獨自臨池，悶來強把闌干憑。舊愁新恨。耗卻年時興。鷺散魚潛，煙斂風初定。波心靜。照人如鏡。少個年時影。
石茝
作者：艾申
朝代：宋

突兀倚蒼穹，誰云巧妙工。
滴□巖已竭，神運□常空。
人入嵌□裏，春歸秋□中。
□翁何處在，孤塔凜高風。
石茝
作者：艾申
朝代：宋

突兀倚苍穹，谁云巧妙工。
滴□岩已竭，神运□常空。
人入嵌□裏，春归秋□中。
□翁何处在，孤塔凛高风。
念奴嬌
作者：芮燁
朝代：宋

化工著意，向柳稍梅萼，偷回春色。蓂葉雙飛政天上，一點文星初謫。發藻儒林，當年榮耀，四海聲名白。謫仙飛貌，澹然物外蹤跡。且與笑傲瀛洲，風流詞翰，自是西垣客。異日功成辭富貴，卻與赤松遊劇。一曲清歌，三千珠履，不愧非潘璧。滿斟芳醑，仰稱遐壽千百。
六国论
作者：苏洵
朝代：宋

六国破灭，非兵不利 ，战不善，弊在赂秦。赂秦而力亏，破灭之道也。或曰：六国互丧，率赂秦耶？曰：不赂者以赂者丧，盖失强援，不能独完。故曰：弊在赂秦也。
秦以攻取之外，小则获邑，大则得城。较秦之所得，与战胜而得者，其实百倍；诸侯之所亡，与战败而亡者，其实亦百倍。则秦之所大欲，诸侯之所大患，固不在战矣。思厥先祖父，暴霜露，斩荆棘，以有尺寸之地。子孙视之不甚惜，举以予人，如弃草芥。今日割五城，明日割十城，然后得一夕安寝。起视四境，而秦兵又至矣。然则诸侯之地有限，暴秦之欲无厌，奉之弥繁，侵之愈急。故不战而强弱胜负已判矣。至于颠覆，理固宜然。古人云：“以地事秦，犹抱薪救火，薪不尽，火不灭。”此言得之。
齐人未尝赂秦，终继五国迁灭，何哉？与嬴而不助五国也。五国既丧，齐亦不免矣。燕赵之君，始有远略，能守其土，义不赂秦。是故燕虽小国而后亡，斯用兵之效也。至丹以荆卿为计，始速祸焉。赵尝五战于秦，二败而三胜。后秦击赵者再，李牧连却之。洎牧以谗诛，邯郸为郡，惜其用武而不终也。且燕赵处秦革灭殆尽之际，可谓智力孤危，战败而亡，诚不得已。向使三国各爱其地，齐人勿附于秦，刺客不行，良将犹在，则胜负之数，存亡之理，当与秦相较，或未易量。
呜呼！以赂秦之地，封天下之谋臣，以事秦之心，礼天下之奇才，并力西向，则吾恐秦人食之不得下咽也。悲夫！有如此之势，而为秦人积威之所劫，日削月割，以趋于亡。为国者无使为积威之所劫哉！
夫六国与秦皆诸侯，其势弱于秦，而犹有可以不赂而胜之之势。苟以天下之大，而从六国破亡之故事，是又在六国下矣。
张益州画像记
作者：苏洵
朝代：宋

至和元年秋，蜀人传言有寇至，边军夜呼，野无居人，谣言流闻，京师震惊。方命择帅，天子曰：“毋养乱，毋助变。众言朋兴，朕志自定。外乱不作，变且中起，不可以文令，又不可以武竞，惟朕一二大吏。孰为能处兹文武之间，其命往抚朕师？”乃推曰：张公方平其人。天子曰：“然。”公以亲辞，不可，遂行。
冬十一月至蜀，至之日，归屯军，撤守备，使谓郡县：“寇来在吾，无尔劳苦。”明年正月朔旦，蜀人相庆如他日，遂以无事。又明年正月，相告留公像于净众寺，公不能禁。
眉阳苏洵言于众曰：“未乱，易治也；既乱，易治也；有乱之萌，无乱之形，是谓将乱，将乱难治，不可以有乱急，亦不可以无乱弛。惟是元年之秋，如器之欹，未坠于地。惟尔张公，安坐于其旁，颜色不变，徐起而正之。既正，油然而退，无矜容。为天子牧小民不倦，惟尔张公。尔繄以生，惟尔父母。且公尝为我言‘民无常性，惟上所待。人皆曰蜀人多变，于是待之以待盗贼之意，而绳之以绳盗贼之法。重足屏息之民，而以斧令。于是民始忍以其父母妻子之所仰赖之身，而弃之于盗贼，故每每大乱。夫约之以礼，驱之以法，惟蜀人为易。至于急之而生变，虽齐、鲁亦然。吾以齐、鲁待蜀人，而蜀人亦自以齐、鲁之人待其身。若夫肆意于法律之外，以威劫齐民，吾不忍为也。’呜呼！爱蜀人之深，待蜀人之厚，自公而前，吾未始见也。”皆再拜稽首曰：“然。”
苏洵又曰：“公之恩在尔心，尔死在尔子孙，其功业在史官，无以像为也。且公意不欲，如何？”皆曰：“公则何事于斯？虽然，于我心有不释焉。今夫平居闻一善，必问其人之姓名与其乡里之所在，以至于其长短大小美恶之状，甚者或诘其平生所嗜好，以想见其为人。而史官亦书之于其传，意使天下之人，思之于心，则存之于目；存之于目，故其思之于心也固。由此观之，像亦不为无助。”苏洵无以诘，遂为之记。
公，南京人，为人慷慨有大节，以度量雄天下。天下有大事，公可属。系之以诗曰：天子在祚，岁在甲午。西人传言，有寇在垣。庭有武臣，谋夫如云。天子曰嘻，命我张公。公来自东，旗纛舒舒。西人聚观，于巷于涂。谓公暨暨，公来于于。公谓西人“安尔室家，无敢或讹。讹言不祥，往即尔常。春而条桑，秋尔涤场。”西人稽首，公我父兄。公在西囿，草木骈骈。公宴其僚，伐鼓渊渊。西人来观，祝公万年。有女娟娟，闺闼闲闲。有童哇哇，亦既能言。昔公未来，期汝弃捐。禾麻芃芃，仓庾崇崇。嗟我妇子，乐此岁丰。公在朝廷，天子股肱。天子曰归，公敢不承？作堂严严，有庑有庭。公像在中，朝服冠缨。西人相告，无敢逸荒。公归京师，公像在堂。
我客至止
作者：苏洵
朝代：宋

我客至止，我迎于门。来升我堂，来饮我尊。羞鳖不时，詈我不勤。求我何多，请辞不能。客谓主人：唯子我然。求子之多，责子之深，期子于贤。
有骥在野
作者：苏洵
朝代：宋

有骥在野，百过不呻。
子不我良，岂无他人。
絷我于廐，乃不我驾。
遇我不终，不如在野。
秃毛于霜，寄肉于狼，宁彼我伤。
宁人不我顾，无子我忘。
有骥在野
作者：苏洵
朝代：宋

有骥在野，百过不呻。子不我良，岂无他人。絷我于厩，乃不我驾。遇我不终，不如在野。秃毛于霜，寄肉于狼，宁彼我伤。宁人不我顾，无子我忘。
有骥在野
作者：苏洵
朝代：宋

有骥在野，百过不呻。子不我良，岂无他人。絷我于厩，乃不我驾。遇我不终，不如在野。秃毛于霜，寄肉于狼。宁彼我伤，人不我顾？无子我忘。知
管仲论
作者：苏洵
朝代：宋

管仲相桓公，霸诸侯，攘夷狄，终其身齐国富强，诸侯不敢叛。管仲死，竖刁、易牙、开方用，威公薨于乱，五公子争立，其祸蔓延，讫简公，齐无宁岁。夫功之成，非成于成之日，盖必有所由起；祸之作，不作于作之日，亦必有所由兆。故齐之治也，吾不曰管仲，而曰鲍叔。及其乱也，吾不曰竖刁、易牙、开方，而曰管仲。何则？竖刁、易牙、开方三子，彼固乱人国者，顾其用之者，威公也。夫有舜而后知放四凶，有仲尼而后知去少正卯。彼威公何人也？顾其使威公得用三子者，管仲也。仲之疾也，公问之相。当是时也，吾意以仲且举天下之贤者以对。而其言乃不过曰：竖刁、易牙、开方三子，非人情，不可近而已。
呜呼！仲以为威公果能不用三子矣乎？仲与威公处几年矣，亦知威公之为人矣乎？威公声不绝于耳，色不绝于目，而非三子者则无以遂其欲。彼其初之所以不用者，徒以有仲焉耳。一日无仲，则三子者可以弹冠而相庆矣。仲以为将死之言可以絷威公之手足耶？夫齐国不患有三子，而患无仲。有仲，则三子者，三匹夫耳。不然，天下岂少三子之徒哉？虽威公幸而听仲，诛此三人，而其余者，仲能悉数而去之耶？呜呼！仲可谓不知本者矣。因威公之问，举天下之贤者以自代，则仲虽死，而齐国未为无仲也。夫何患三子者？不言可也。五伯莫盛于威、文，文公之才，不过威公，其臣又皆不及仲；灵公之虐，不如孝公之宽厚。文公死，诸侯不敢叛晋，晋习文公之余威，犹得为诸侯之盟主百余年。何者？其君虽不肖，而尚有老成人焉。威公之薨也，一乱涂地，无惑也，彼独恃一管仲，而仲则死矣。
夫天下未尝无贤者，盖有有臣而无君者矣。威公在焉，而曰天下不复有管仲者，吾不信也。仲之书，有记其将死论鲍叔、宾胥无之为人，且各疏其短。是其心以为数子者皆不足以托国。而又逆知其将死，则其书诞谩不足信也。吾观史鰌，以不能进蘧伯玉，而退弥子瑕，故有身后之谏。萧何且死，举曹参以自代。大臣之用心，固宜如此也。夫国以一人兴，以一人亡。贤者不悲其身之死，而忧其国之衰，故必复有贤者，而后可以死。彼管仲者，何以死哉？
辨奸论
作者：苏洵
朝代：宋

事有必至，理有固然。惟天下之静者，乃能见微而知著。月晕而风，础润而雨，人人知之。人事之推移，理势之相因，其疏阔而难知，变化而不可测者，孰与天地阴阳之事。而贤者有不知，其故何也？好恶乱其中，而利害夺其外也！
昔者，山巨源见王衍曰：“误天下苍生者，必此人也！”郭汾阳见卢杞曰：“此人得志。吾子孙无遗类矣！”自今而言之，其理固有可见者。以吾观之，王衍之为人，容貌言语，固有以欺世而盗名者。然不忮不求，与物浮沉。使晋无惠帝，仅得中主，虽衍百千，何从而乱天下乎？卢杞之奸，固足以败国。然而不学无文，容貌不足以动人，言语不足以眩世，非德宗之鄙暗，亦何从而用之？由是言之，二公之料二子，亦容有未必然也！
今有人，口诵孔、老之言，身履夷、齐之行，收召好名之士、不得志之人，相与造作言语，私立名字，以为颜渊、孟轲复出，而阴贼险狠，与人异趣。是王衍、卢杞合而为一人也。其祸岂可胜言哉？夫面垢不忘洗，衣垢不忘浣。此人之至情也。今也不然，衣臣虏之衣。食犬彘之食，囚首丧面，而谈诗书，此岂其情也哉？凡事之不近人情者，鲜不为大奸慝，竖刁、易牙、开方是也。以盖世之名，而济其未形之患。虽有愿治之主，好贤之相，犹将举而用之。则其为天下患，必然而无疑者，非特二子之比也。
孙子曰：“善用兵者，无赫赫之功。”使斯人而不用也，则吾言为过，而斯人有不遇之叹。孰知祸之至于此哉？不然。天下将被其祸，而吾获知言之名，悲夫！
送石昌言使北引
作者：苏洵
朝代：宋

昌言举进士时，吾始数岁，未学也。忆与群儿戏先府君侧，昌言从旁取枣栗啖我；家居相近，又以亲戚故，甚狎。昌言举进士，日有名。吾后渐长，亦稍知读书，学句读、属对、声律，未成而废。昌言闻吾废学，虽不言，察其意，甚恨。后十余年，昌言及第第四人，守官四方，不相闻。吾日益壮大，乃能感悔，摧折复学。又数年，游京师，见昌言长安，相与劳问，如平生欢。出文十数首，昌言甚喜称善。吾晚学无师，虽日当文，中甚自惭；及闻昌言说，乃颇自喜。今十余年，又来京师，而昌言官两制，乃为天子出使万里外强悍不屈之虏庭，建大旆，从骑数百，送车千乘，出都门，意气慨然。自思为儿时，见昌言先府君旁，安知其至此？富贵不足怪，吾于昌言独有感也！大丈夫生不为将，得为使，折冲口舌之间足矣。 往年彭任从富公使还，为我言曰：“既出境，宿驿亭。闻介马数万骑驰过，剑槊相摩，终夜有声，从者怛然失色。及明，视道上马迹，尚心掉不自禁。”凡虏所以夸耀中国者，多此类。中国之人不测也，故或至于震惧而失辞，以为夷狄笑。呜呼！何其不思之甚也！昔者奉春君使冒顿，壮士健马皆匿不见，是以有平城之役。今之匈奴，吾知其无能为也。孟子曰：“说大人则藐之。”况与夷狄！请以为赠。
沧浪亭记
作者：苏舜钦
朝代：宋

予以罪废，无所归。扁舟吴中，始僦舍以处。时盛夏蒸燠，土居皆褊狭，不能出气，思得高爽虚辟之地，以舒所怀，不可得也。
一日过郡学，东顾草树郁然，崇阜广水，不类乎城中。并水得微径于杂花修竹之间。东趋数百步，有弃地，纵广合五六十寻，三向皆水也。杠之南，其地益阔，旁无民居，左右皆林木相亏蔽。访诸旧老，云钱氏有国，近戚孙承右之池馆也。坳隆胜势，遗意尚存。予爱而徘徊，遂以钱四万得之，构亭北碕，号‘沧浪’焉。前竹后水，水之阳又竹，无穷极。澄川翠干，光影会合于轩户之间，尤与风月为相宜。予时榜小舟，幅巾以往，至则洒然忘其归。觞而浩歌，踞而仰啸，野老不至，鱼鸟共乐。形骸既适则神不烦，观听无邪则道以明；返思向之汩汩荣辱之场，日与锱铢利害相磨戛，隔此真趣，不亦鄙哉！
噫！人固动物耳。情横于内而性伏，必外寓于物而后遣。寓久则溺，以为当然；非胜是而易之，则悲而不开。惟仕宦溺人为至深。古之才哲君子，有一失而至于死者多矣，是未知所以自胜之道。予既废而获斯境，安于冲旷，不与众驱，因之复能乎内外失得之原，沃然有得，笑闵万古。尚未能忘其所寓目，用是以为胜焉！
三槐堂铭
作者：苏轼
朝代：宋

天可必乎？贤者不必贵，仁者不必寿。天不可必乎？仁者必有后。二者将安取衷哉？吾闻之申包胥曰：“人定者胜天，天定亦能胜人。”世之论天者，皆不待其定而求之，故以天为茫茫。善者以怠，恶者以肆。盗跖之寿，孔、颜之厄，此皆天之未定者也。松柏生于山林，其始也，困于蓬蒿，厄于牛羊；而其终也，贯四时、阅千岁而不改者，其天定也。善恶之报，至于子孙，则其定也久矣。吾以所见所闻考之，而其可必也审矣。
国之将兴，必有世德之臣，厚施而不食其报，然后其子孙能与守文太平之主、共天下之福。故兵部侍郎晋国王公，显于汉、周之际，历事太祖、太宗，文武忠孝，天下望以为相，而公卒以直道不容于时。盖尝手植三槐于庭，曰：“吾子孙必有为三公者。”已而其子魏国文正公，相真宗皇帝于景德、祥符之间，朝廷清明，天下无事之时，享其福禄荣名者十有八年。今夫寓物于人，明日而取之，有得有否；而晋公修德于身，责报于天，取必于数十年之后，如持左契，交手相付。吾是以知天之果可必也。
吾不及见魏公，而见其子懿敏公，以直谏事仁宗皇帝，出入侍从将帅三十馀年，位不满其德。天将复兴王氏也欤！何其子孙之多贤也？世有以晋公比李栖筠者，其雄才直气，真不相上下。而栖筠之子吉甫，其孙德裕，功名富贵，略与王氏等；而忠恕仁厚，不及魏公父子。由此观之，王氏之福盖未艾也。
懿敏公之子巩与吾游，好德而文，以世其家，吾以是铭之。铭曰：
“呜呼休哉！魏公之业，与槐俱萌；封植之勤，必世乃成。既相真宗，四方砥平。归视其家，槐阴满庭。吾侪小人，朝不及夕，相时射利，皇恤厥德？庶几侥幸，不种而获。不有君子，其何能国？王城之东，晋公所庐；郁郁三槐，惟德之符。呜呼休哉！
两桥诗（并引）
作者：苏轼
朝代：宋

惠州之东，江溪合流，有桥，多废坏，以小舟渡。罗浮道士邓守安始作浮桥，以四十舟为二十舫，铁销石矴，随水涨落，榜曰东新桥。州西丰湖上有长桥，屡作屡坏，栖禅院僧希固筑进两岸，为飞阁九间，尽用石盐木，坚若铁石，榜曰西新桥。皆以绍圣三年六月毕工，作二诗落之。
临城道中作（并引）
作者：苏轼
朝代：宋

予初赴中山，连日风埃，未尝了了见太行也。今将适岭表，颇以是为恨。过临城、内丘，天气忽清彻，西望太行，草木可数，冈峦北走，崖谷秀杰。忽悟叹曰：吾南迁其速返乎，退之衡山之祥也。书以付迈，使志之。逐客何人著眼看，太行千里送征鞍。未应愚谷能留柳，可独衡山解识韩。
临皋闲题
作者：苏轼
朝代：宋

临皋亭下八十数步，便是大江，其半是峨眉雪水，吾饮食沐浴皆取焉，何必归乡哉！江山风月，本无常主，闲者便是主人。闻范子丰新第园池，与此孰胜？所不如者，上无两税及助役钱耳。
五禽言五首
作者：苏轼
朝代：宋

姑恶姑恶，姑不恶，
妾命薄。君不见东海孝妇死作三年乾，
不如广汉庞姑去却还。
五禽言五首·其五
作者：苏轼
朝代：宋

姑恶姑恶，姑不恶，妾命薄。
君不见东海孝妇死作三年干，不如广汉庞姑去却还。
五禽言五首，并叙·其五
作者：苏轼
朝代：宋

姑恶，姑恶。姑不恶，妾命薄。君不见东海孝妇死作三年乾，不如广汉庞姑去却还。
余归自道场何山遇大风因憩耘老溪亭命官奴秉
作者：苏轼
朝代：宋

三句，只最后一句作“怜此腰肢袅”，文字小异。当为讹成无疑。？
兴龙节集英殿宴教坊词致语口号
作者：苏轼
朝代：宋

臣闻帝武造周，已兆兴王之迹；
日符祚汉，实开受命之祥。
非天私我有邦，惟圣乃作神主。
仰止诞弥之庆，集於建丑之正。
瑞玉旅庭，爰讲比邻之好；
虎臣在泮，复通西域之琛。
式燕示慈，与人均福。
恭惟皇帝陛下，睿思冠古，
浚哲自天。焕乎有文，
日讲六经之训；述而不作，
思齐累圣之仁。夷夏宅心，
神人协德。卜年七百，
方过历以承天；有臣三千，
咸一心而戴后。彤庭振万，
玉座传觞。诵干戈载戢之诗，
作君臣相悦之乐。斯民何幸，
白首太平。臣猥以微生，
亲逢盛日。始庆猗兰之会，
愿赓击壤之音。下采民言，
上陈口号。凛凛重瞳日月新，
四方惊喜识天人。共知若木初升旦，
且种蟠桃莫计春。请吏黑山归属国，
给扶黄发拜严宸。紫皇应在红云里，
试问清都侍从臣。
凌虚台记
作者：苏轼
朝代：宋

国于南山之下，宜若起居饮食与山接也。四方之山，莫高于终南；而都邑之丽山者，莫近于扶风。以至近求最高，其势必得。而太守之居，未尝知有山焉。虽非事之所以损益，而物理有不当然者。此凌虚之所为筑也。
方其未筑也，太守陈公杖履逍遥于其下。见山之出于林木之上者，累累如人之旅行于墙外而见其髻也。曰：“是必有异。”使工凿其前为方池，以其土筑台，高出于屋之檐而止。然后人之至于其上者，恍然不知台之高，而以为山之踊跃奋迅而出也。公曰：“是宜名凌虚。”以告其从事苏轼，而求文以为记。
轼复于公曰：“物之废兴成毁，不可得而知也。昔者荒草野田，霜露之所蒙翳，狐虺之所窜伏。方是时，岂知有凌虚台耶？废兴成毁，相寻于无穷，则台之复为荒草野田，皆不可知也。尝试与公登台而望，其东则秦穆之祈年、橐泉也，其南则汉武之长杨，五柞，而其北则隋之仁寿，唐之九成也。计其一时之盛，宏杰诡丽，坚固而不可动者，岂特百倍于台而已哉？然而数世之后，欲求其仿佛，而破瓦颓垣，无复存者，既已化为禾黍荆棘丘墟陇亩矣，而况于此台欤！夫台犹不足恃以长久，而况于人事之得丧，忽往而忽来者欤！而或者欲以夸世而自足，则过矣。盖世有足恃者，而不在乎台之存亡也。”既以言于公，退而为之记。
凤翔八观（并叙）
作者：苏轼
朝代：宋

《凤翔八观》诗，记可观者八也。
昔司马子长登会稽，探禹穴，不远千里；而李太白亦以七泽之观至荆州。
二子盖悲世悼俗，自伤不见古人，而欲一观其遗迹，故其勤如此。
凤翔当秦、蜀之交，士大夫之所朝夕往来此八观者，又皆跬步可至，而好事者有不能遍观焉，故作诗以告欲观而不知者。
刑赏忠厚之至论
作者：苏轼
朝代：宋

尧、舜、禹、汤、文、武、成、康之际，何其爱民之深，忧民之切，而待天下以君子长者之道也。有一善，从而赏之，又从而咏歌嗟叹之，所以乐其始而勉其终。有一不善，从而罚之，又从而哀矜惩创之，所以弃其旧而开其新。故其吁俞之声，欢忻惨戚，见于虞、夏、商、周之书。成、康既没，穆王立，而周道始衰，然犹命其臣吕侯，而告之以祥刑。其言忧而不伤，威而不怒，慈爱而能断，恻然有哀怜无辜之心，故孔子犹有取焉。
《传》曰：“赏疑从与，所以广恩也；罚疑从去，所以慎刑也。当尧之时，皋陶为士。将杀人，皋陶曰“杀之”三，尧曰“宥之”三。故天下畏皋陶执法之坚，而乐尧用刑之宽。四岳曰“鲧可用”，尧曰“不可，鲧方命圮族”，既而曰“试之”。何尧之不听皋陶之杀人，而从四岳之用鲧也？然则圣人之意，盖亦可见矣。
《书》曰：“罪疑惟轻，功疑惟重。与其杀不辜，宁失不经。”呜呼，尽之矣。可以赏，可以无赏，赏之过乎仁；可以罚，可以无罚，罚之过乎义。过乎仁，不失为君子；过乎义，则流而入于忍人。故仁可过也，义不可过也。古者赏不以爵禄，刑不以刀锯。赏之以爵禄，是赏之道行于爵禄之所加，而不行于爵禄之所不加也。刑之以刀锯，是刑之威施于刀锯之所及，而不施于刀锯之所不及也。先王知天下之善不胜赏，而爵禄不足以劝也；知天下之恶不胜刑，而刀锯不足以裁也。是故疑则举而归之于仁，以君子长者之道待天下，使天下相率而归于君子长者之道。故曰：忠厚之至也。
《诗》曰：“君子如祉，乱庶遄已。君子如怒，乱庶遄沮。”夫君子之已乱，岂有异术哉？时其喜怒，而无失乎仁而已矣。《春秋》之义，立法贵严，而责人贵宽。因其褒贬之义，以制赏罚，亦忠厚之至也。
前赤壁赋
作者：苏轼
朝代：宋

壬戌之秋，七月既望，苏子与客泛舟游于赤壁之下。清风徐来，水波不兴。举酒属客，诵明月之诗，歌窈窕之章。少焉，月出于东山之上，徘徊于斗牛之间。白露横江，水光接天。纵一苇之所如，凌万顷之茫然。浩浩乎如冯虚御风，而不知其所止；飘飘乎如遗世独立，羽化而登仙。
于是饮酒乐甚，扣舷而歌之。歌曰：“桂棹兮兰桨，击空明兮溯流光。渺渺兮予怀，望美人兮天一方。”客有吹洞箫者，倚歌而和之。其声呜呜然，如怨如慕，如泣如诉；余音袅袅，不绝如缕。舞幽壑之潜蛟，泣孤舟之嫠妇。
苏子愀然，正襟危坐，而问客曰：“何为其然也？”客曰：“‘月明星稀，乌鹊南飞。’此非曹孟德之诗乎？西望夏口，东望武昌，山川相缪，郁乎苍苍，此非孟德之困于周郎者乎？方其破荆州，下江陵，顺流而东也，舳舻千里，旌旗蔽空，酾酒临江，横槊赋诗，固一世之雄也，而今安在哉？况吾与子渔樵于江渚之上，侣鱼虾而友麋鹿，驾一叶之扁舟，举匏樽以相属。寄蜉蝣于天地，渺沧海之一粟。哀吾生之须臾，羡长 江之无穷。挟飞仙以遨游，抱明月而长终。知不可乎骤得，托遗响于悲风。”
苏子曰：“客亦知夫水与月乎？逝者如斯，而未尝往也；盈虚者如彼，而卒莫消长也。盖将自其变者而观之，则天地曾不能以一瞬；自其不变者而观之，则物与我皆无尽也，而又何羡乎！且夫天地之间，物各有主，苟非吾之所有，虽一毫而莫取。惟江上之清风，与山间之明月，耳得之而为声，目遇之而成色，取之无禁，用之不竭。是造物者之无尽藏也，而吾与子之所共适。”
客喜而笑，洗盏更酌。肴核既尽，杯盘狼籍。相与枕藉乎舟中，不知东方之既白。
句
作者：苏轼
朝代：宋

十五年前，我是风流帅，花枝缺处留名字。
后赤壁赋
作者：苏轼
朝代：宋

是岁十月之望，步自雪堂，将归于临皋。二客从予过黄泥之坂。霜露既降，木叶尽脱， 人影在地，仰见明月，顾而乐之，行歌相答。已而叹曰：“有客无酒，有酒无肴，月白风 清，如此良夜何！”客曰：“今者薄暮，举网得鱼，巨口细鳞，状如松江之鲈。顾安所得酒 乎？”归而谋诸妇。妇曰：“我有斗酒，藏之久矣，以待子不时之需。”于是携酒与鱼，复 游于赤壁之下。江流有声，断岸千尺；山高月小，水落石出。曾日月之几何，而江山不可复 识矣。予乃摄衣而上，履巉岩，披蒙茸，踞虎豹，登虬龙，攀栖鹘之危巢，俯冯夷之幽 宫。盖二客不能从焉。划然长啸，草木震动，山鸣谷应，风起水涌。予亦悄然而悲，肃然而 恐，凛乎其不可留也。反而登舟，放乎中流，听其所止而休焉。时夜将半，四顾寂寥。适有 孤鹤，横江东来。翅如车轮，玄裳缟衣，戛然长鸣，掠予舟而西也。
须臾客去，予亦就睡。梦一道士，羽衣蹁跹，过临皋之下，揖予而言曰：“赤壁之游乐 乎？”问其姓名，俯而不答。“呜呼！噫嘻！我知之矣。畴昔之夜，飞鸣而过我者，非子也 邪？”道士顾笑，予亦惊寤。开户视之，不见其处。
和何长官六言次韵
作者：苏轼
朝代：宋

作邑君真伯厚，去官我岂曼容。
一廛愿托仁政，六字难赓变风。
五噫已出东洛，三复愿比南容。
学道未従潘盎，（南海谓狂为盎，潘近世得道者也。
）草书犹似杨风。
（杨凝式也。
）石渠何须反顾，水驿幸足相容。
长江大欲见庇，探支八月凉风。
清风初号地籁，明月自写天容。
贫家何以娱客，但知抹月批风。
青山自是绝色，无人谁与为容。
说向市朝公子，何殊马耳东风。
和陶劝农六首
作者：苏轼
朝代：宋

听我苦言，其福永久。利尔耡耜，好尔邻偶。斩艾蓬藋，南东其亩。父兄搢梴以抶游手。
和陶归去来兮辞
作者：苏轼
朝代：宋

归去来兮，吾方南迁安得归。
卧江海之澒洞，弔鼓角之悽悲。
迹泥蟠而愈深，时电往而莫追。
怀西南之归路，梦良是而觉非。
悟此生之何常，犹寒暑之异衣。
岂袭裘而念葛，盖得觕而丧微。
我归甚易，匪驰匪奔。
俯仰还家，下车阖门。
藩垣虽缺，堂室故存。
挹吾天醴，注之漥尊。
饮月露以洗心，餐朝霞而眩颜。
混客主而为一，俾妇姑之相安。
知盗窃之何有，乃掊门而折关。
廓圜镜以外照，纳万象而中观。
治废井以晨汲，滃百泉之夜还。
守静极以自作，时爵跃而鲵桓。
归去来兮，请终老于斯游。
我先人之敝庐，復舍此而焉求。
均海南与漠北，挈往来而无忧。
畸人告予以一言，非八卦与九畴。
方饥须粮，已济无舟。
忽人牛之皆丧，但乔木与高丘。
警六用之无成，自一根之返流。
望故家而求息，曷中道之三休。
已矣乎，吾生有命归有时，我初无行亦无留。
驾言随子听所之，岂以师南华而废从安期。
谓汤稼之终枯，遂不溉而不耔。
师渊明之雅放，和百篇之新诗。
赋归来之清引，我其后身盖无疑。
和陶归去来兮辞
作者：苏轼
朝代：宋

归去来兮，吾方南迁安得归。
卧江海之澒洞，吊鼓角之凄悲。
迹泥蟠而愈深，时电往而莫追。
怀西南之归路，梦良是而觉非。
悟此生之何常，犹寒暑之异衣。
岂袭裘而念葛，盖得觕而丧微。
我归甚易，匪驰匪奔。
俯仰还家，下车阖门。
藩垣虽缺，堂室故存。
挹吾天醴，注之洼尊。
饮月露以洗心，餐朝霞而眩颜。
混客主而为一，俾妇姑之相安。
知盗窃之何有，乃掊门而折关。
廓圜镜以外照，纳万象而中观。
治废井以晨汲，滃百泉之夜还。
守静极以自作，时爵跃而鲵桓。
归去来兮，请终老于斯游。
我先人之敝庐，复舍此而焉求？
均海南与汉北，挈往来而无忧。
畸人告予以一言，非八卦与九畴。
方饥须粮，已济无舟。
忽人牛之皆丧，但乔木与高丘。
警六用之无成，自一根之返流。
望故家而求息，曷中道之三休。
已矣乎，吾生有命归有时，
我初无行亦无留。驾言随子听所之，
岂以师南华而废从安期。谓汤稼之终枯，
遂不溉而不耔。师渊明之雅放，
和百篇之新诗。赋归来之清引，
我其後身盖无疑。
和陶归去来兮辞，并引
作者：苏轼
朝代：宋

归去来兮，吾方南迁安得归。卧江海之澒洞，吊鼓角之悽悲。迹泥蟠而愈深，时电往而莫追。怀西南之归路，梦良是而觉非。悟此生之何常，犹寒暑之异衣。岂袭裘而念葛，盖得觕而丧微。我归甚易，匪驰匪奔。俯仰还家，下车阖门。藩垣虽缺，堂室故存。挹吾天醴，注之洼尊。饮月露以洗心，餐朝霞而眩颜。混客主而为一，俾妇姑之相安。知盗窃之何有，乃掊门而折关。廓圜镜以外照，纳万象而中观。治废井以晨汲，滃百泉之夜还。守静极以自作，时爵跃而鲵桓。归去来兮，请终老于斯游。我先人之敝庐，复舍此而焉求？均海南与汉北，挈往来而无忧。畸人告予以一言，非八卦与九畴。方饥须粮，已济无舟。忽人牛之皆丧，但乔木与高丘。警六用之无成，自一根之返流。望故家而求息，曷中道之三休。已矣乎，吾生有命归有时，我初无行亦无留。驾言随子听所之，岂以师南华而废从安期。谓汤稼之终枯，遂不溉而不耔。师渊明之雅放，和百篇之新诗。赋《归来》之清引，我其后身盖无疑。
和陶时运四首
作者：苏轼
朝代：宋

旦朝丁丁，谁款我庐。
子孙远至，笑语纷如。
剪{髻下吉换米}垂髫，覆此瓠壶。
三年一梦，乃复见余。
喜雨亭记
作者：苏轼
朝代：宋

亭以雨名，志喜也。古者有喜，则以名物，示不忘也。周公得禾，以名其书；汉武得鼎，以名其年；叔孙胜敌，以名其子。其喜之大小不齐，其示不忘一也。
予至扶风之明年，始治官舍。为亭于堂之北，而凿池其南，引流种木，以为休息之所。是岁之春，雨麦于岐山之阳，其占为有年。既而弥月不雨，民方以为忧。越三月，乙卯乃雨，甲子又雨，民以为未足。丁卯大雨，三日乃止。官吏相与庆于庭，商贾相与歌于市，农夫相与忭于野，忧者以喜，病者以愈，而吾亭适成。
于是举酒于亭上，以属客而告之，曰：“五日不雨可乎？”曰：“五日不雨则无麦。”“十日不雨可乎？”曰：“十日不雨则无禾。”“无麦无禾，岁且荐饥，狱讼繁兴，而盗贼滋炽。则吾与二三子，虽欲优游以乐于此亭，其可得耶？今天不遗斯民，始旱而赐之以雨。使吾与二三子得相与优游以乐于此亭者，皆雨之赐也。其又可忘耶？”
既以名亭，又从而歌之，曰：“使天而雨珠，寒者不得以为襦；使天而雨玉，饥者不得以为粟。一雨三日，伊谁之力？民曰太守。太守不有，归之天子。天子曰不然，归之造物。造物不自以为功，归之太空。太空冥冥，不可得而名。吾以名吾亭。”
太白词
作者：苏轼
朝代：宋

雷阗阗，山昼晦。
风振野，神将驾。
载云罕，从玉虯。
旱既甚，蹶往救，
道阻修兮。
太白词·其一
作者：苏轼
朝代：宋

雷阗阗，山昼晦。
风振野，神将驾。
载云䍐，从玉虬。
旱既甚，蹷往救，道阻修兮。
太白词·其二
作者：苏轼
朝代：宋

旌旗翻，疑有无。
日惨变，神在涂。
飞赤篆，诉阊阖。
走阴符，行羽檄，万灵集兮。
太白词·其四
作者：苏轼
朝代：宋

骑裔裔，车斑斑。
鼓箫悲，神欲还。
轰振凯，隠林谷。
执妖厉，归献馘，千里肃兮。
太白词，并叙
作者：苏轼
朝代：宋

雷阗阗，山画晦。风振野，神将驾。载云盰，从玉虬。旱既甚，蹶往救，道阻修兮。旌旂翻，疑有无。日惨变，神在涂。飞赤篆，诉阊阖。走阴符，行羽檄，万灵集兮。风为幄，云为盖。满堂烂，神既至。纷醉饱，锡以雨。百川溢，施沟渠，歌且舞兮。骑裔裔，车斑斑。鼓箫悲，神欲还。轰振凯，隐林谷。执妖厉，归献馘，千里肃兮。神之来，怅何晚。山重复，路幽远。神之去，飘莫追。德未报，民之思，永万祀兮。
太白词，并叙·其一
作者：苏轼
朝代：宋

雷阗阗，山画晦。风振野，神将驾。载云盰，从玉虬。旱既甚，蹶往救，道阻修兮。
太白词，并叙·其二
作者：苏轼
朝代：宋

旌旂翻，疑有无。日惨变，神在涂。飞赤篆，诉阊阖。走阴符，行羽檄，万灵集兮。
太白词，并叙·其四
作者：苏轼
朝代：宋

骑裔裔，车斑斑。鼓箫悲，神欲还。轰振凯，隐林谷。执妖厉，归献馘，千里肃兮。
存目·其六
作者：苏轼
朝代：宋

诗题：送淡公二首首句：燕本冰雪骨，坐重青草公。
富人之子
作者：苏轼
朝代：宋

齐有富人，家累千金。其二子甚愚，其父又不教之。
一日，艾子谓其父曰：“君之子虽美，而不通世务，他日曷能克其家？”
父怒曰：“吾之子敏而且恃多能，岂有不通世务者耶？”
艾子曰：“不须试之他，但问君之子，所食者米，从何来？若知之，吾当妄言之罪。”
父遂呼其子问之。其子嘻然笑曰：“吾岂不知此也？每以布囊取来。”
其父愀然改容曰：“子之愚甚也！彼米不是田中来？”
艾子曰：“非其父不生其子。”
寒食宴提刑致语口号
作者：苏轼
朝代：宋

良辰易失，四者难并。故人相逢，五斗径醉。况中年离合之感，正寒食清明之间。时乎不可再来，贤者而後乐此。恭惟提刑学士，才本天授，学为人师。事业存乎斯民，文章盖其余事。望之已试于冯翊，翁子暂还於会稽。知府学士，接好邻邦，缔交册府。莫逆之契，义等於天伦；不腆之辞，意勤於地主。力讲两君之好，可无七字之诗。欲使异时，传为盛事。云间画鼓叠春雷，千骑寻芳戏马台。半道已逢山简醉，万人争看谪仙来。淮西按部威尤凛，历下怀仁首重回。还把去年留客意，折花临水更徘徊。
嵇绍似康（并引）？一作戏作贾梁道诗？
作者：苏轼
朝代：宋

．王凌谓贾充曰：“汝非贾梁道之子耶？乃欲以国与人。”由此观之，梁道之忠于魏也久矣。司马景王既执凌而归，过梁道庙，凌大呼曰：“我亦大魏之忠臣也。”及司马景王病，见凌与梁道守而杀之。二人者，可谓忠义之至，精贯于幽明矣，然梁道之灵，独不能已其子充之奸，至使首发成济之事，此又理之不可晓者也。故予戏作小诗云。嵇绍似康为有子，郗超叛鉴是无孙。如今更恨贾梁道，不杀公闾杀子元。
庐山二胜（并叙）
作者：苏轼
朝代：宋

余游庐山，南北得十五六。
奇胜殆不可胜纪，而懒不作诗。
独择其尤（者作二首。
）
念奴娇赤壁怀古
作者：苏轼
朝代：宋

大江东去，浪淘尽，千古风流人物。故垒西边，人道是，三国周郎赤壁。乱石穿空，惊涛拍岸，卷起千堆雪。江山如画，一时多少豪杰。遥想公瑾当年，小乔初嫁了，雄姿英发。羽扇纶巾，谈笑间，樯橹灰飞烟灭。（樯橹 一作：强掳）故国神游，多情应笑我，早生华发。人生如梦，一尊还酹江月。（人生一作：人间；尊通：樽）
念奴骄
作者：苏轼
朝代：宋

凭高眺望，见长空万里，云无留迹。
桂魂非飞来光射处，冷浸一天秋碧。
玉宇琼楼。乘鸾来去，人在清凉国。
江山如画，望中烟树历历。
我醉拍手狂歌，举杯邀月，对影成三客。
起舞徘徊风露下，今夕不知何夕。
便欲乘风，翻然归去，何用乘鹏翼？
水晶宫里，一声吹断横笛。
拟孙权答曹操书
作者：苏轼
朝代：宋

权白孟德足下：辱书开示祸福，使之内杀子布，外擒刘备以自效。书辞勤款，若出至诚，虽三尺童子，亦晓然知利害所在矣。然仆怀固陋，敢略布。
昔田横，齐之遗虏，汉高祖释郦生之憾，遣使海岛，谓横来大者王，小者侯，犹能以刀自刭，不肯以身辱于刘氏。韩信以全齐之地，束手于汉，而不能死于牖下。自古同功一体之人，英雄豪杰之士，世乱则藉以剪伐，承平则理必猜疑，与其受韩信之诛，岂若死田横之节也哉！
仆先将军破虏，遭汉陵夷，董卓僭乱，焚烧宗庙，发掘陵寝，故依袁术以举义师，所指城邑响应，天下思得董卓而食之不厌。不幸此志未遂，而无禄早世。先兄伯符嗣命，驰驱锋镝，周旋江汉，岂有他哉？上以雪天子之耻，下以毕先将军之志耳。不意袁术亦僭位号，污辱义师，又闻诸君各盗名字，伯符提偏师，进无所归，退无所守，故资江东为之业耳，不幸有荆轲、舞阳之变。不以权不肖，使统部曲，以卒先臣之志。仆受遗以来，卧薪尝胆，悼日月之逾迈，而叹功名之不立，上负先臣未报之忠，下忝伯符知人之明。且权先世以德显于吴，权若效诸君有非常之志，纵不蒙显戮，岂不坠其家声耶？
汉自桓、灵以来，上失其道，政出多门，宦官之乱才息，董卓之祸复兴，傕、汜未诛，袁、刘割据，天下所恃，惟权与公及刘备三人耳。比闻卓已鲸鲵，天子反正，仆意公当扫除余孽，同奖王室，上助天子，与宗庙社稷之灵，退守藩国，无失春秋朝觐之节。而足下乃有欺孤之志，威挟天子，以令天下，妄引历数，阴构符命，昔笑王莽之愚，今窃叹足下蹈覆车也。仆与公有婚姻之旧，加之同好相求，然自闻求九锡，纳椒房，不唯同志失望，天下甚籍籍也。刘备之兵虽少，然仆观其为人，雄才大略，宽而有容，拙于攻取，巧于驭人，有汉高祖之余风，辅以孔明，未可量也，且以忠义不替曩昔，仆以为今海内所望，惟我二人耳。仆之有张昭，正如备之孔明，左提右挈，以就大事，国中文武之事，尽以委之，而见教杀昭与备，仆岂病狂也哉。古谚有之：“辅车相依，唇亡齿寒。”仆与刘备，实有唇齿相须之势。足下所以不能取武昌，又不能到成都者，吴、蜀皆存也。今使仆取蜀，是吴不得独存也。蜀亡，吴亦随之矣。晋以垂棘屈产，假道于虞以伐虢，夫灭虢是所以取虞，虞以不知，故及祸。足下意何以异此。
古人有言曰：“白首如新，倾盖如故”。言以身托人，必择所安。孟德视仆，岂惜此尺寸之土者哉，特以公非所托故也。荀文若与公共起艰危，一旦劝公让九锡，意便憾，使卒忧死。矧仆与公有赤壁之隙，虽复尽释前憾，然岂敢必公不食斯言乎？今日归朝，一匹夫耳，何能为哉。纵公不见害，交锋两阵之间，所杀过当，今其父兄子弟，实在公侧，怨仇多矣，其能安乎？季布数窘汉王，及即位，犹下三族之令，矧足下记人之过，忘人之功，不肯忘文若于九锡，其肯赦仆于赤壁乎？孔文举与杨德祖，海内奇士，足下杀之如皂隶，岂复有爱于权！天下之才在公右者，即害之矣，一失江东，岂容复悔耶？甘言重币，幸勿复再。
放鹤亭记
作者：苏轼
朝代：宋

熙宁十年秋，彭城大水。云龙山人张君之草堂，水及其半扉。明年春，水落，迁于故居之东，东山之麓。升高而望，得异境焉，作亭于其上。彭城之山，冈岭四合，隐然如大环，独缺其西一面，而山人之亭，适当其缺。春夏之交，草木际天；秋冬雪月，千里一色；风雨晦明之间，俯仰百变。
山人有二鹤，甚驯而善飞，旦则望西山之缺而放焉，纵其所如，或立于陂田，或翔于云表；暮则傃东山而归。故名之曰“放鹤亭”。
郡守苏轼，时从宾佐僚吏往见山人，饮酒于斯亭而乐之。挹山人而告之曰：“子知隐居之乐乎？虽南面之君，未可与易也。《易》曰：‘鸣鹤在阴，其子和之。’ 《诗》曰：‘鹤鸣于九皋，声闻于天。’盖其为物，清远闲放，超然于尘埃之外，故《易》《诗》人以比贤人君子。隐德之士，狎而玩之，宜若有益而无损者；然卫懿公好鹤则亡其国。周公作《酒诰》，卫武公作《抑戒》，以为荒惑败乱，无若酒者；而刘伶、阮籍之徒，以此全其真而名后世。嗟夫！南面之君，虽清远闲放如鹤者，犹不得好，好之则亡其国；而山林遁世之士，虽荒惑败乱如酒者，犹不能为害，而况于鹤乎？由此观之，其为乐未可以同日而语也。”山人忻然而笑曰：“有是哉！”乃作放鹤、招鹤之歌曰：
鹤飞去兮西山之缺，高翔而下览兮择所适。翻然敛翼，宛将集兮，忽何所见，矫然而复击。独终日于涧谷之间兮，啄苍苔而履白石。
鹤归来兮，东山之阴。其下有人兮，黄冠草屦，葛衣而鼓琴。躬耕而食兮，其馀以汝饱。归来归来兮，西山不可以久留。
元丰元年十一月初八日记 《放鹤亭记》。
教战守策
作者：苏轼
朝代：宋

夫当今生民之患，果安在哉？在于知安而不知危，能逸而不能劳。此其患不见于今，而将见于他日。今不为之计，其后将有所不可救者。 昔者先王知兵之不可去也，是故天下虽平，不敢忘战。秋冬之隙，致民田猎以讲武，教之以进退坐作之方，使其耳目习于钟鼓旌旗之间而不乱，使其心志安于斩刈杀伐之际而不慑。是以虽有盗贼之变，而民不至于惊溃。及至后世，用迂儒之议，以去兵为王者之盛节，天下既定，则卷甲而藏之。数十年之后，甲兵顿弊，而人民日以安于佚乐，卒有盗贼之警，则相与恐惧讹言，不战而走。开元、天宝之际，天下岂不大治？惟其民安于太平之乐，豢于游戏酒食之间，其刚心勇气，销耗钝眊，痿蹶而不复振。是以区区之禄山一出而乘之，四方之民，兽奔鸟窜，乞为囚虏之不暇，天下分裂，而唐室固以微矣。 盖尝试论之：天下之势，譬如一身。王公贵人所以养其身者，岂不至哉？而其平居常苦于多疾。至于农夫小民，终岁勤苦，而未尝告病。此其故何也？夫风雨、霜露、寒暑之变，此疾之所由生也。农夫小民，盛夏力作，而穷冬暴露，其筋骸之所冲犯，肌肤之所浸渍，轻霜露而狎风雨，是故寒暑不能为之毒。今王公贵人，处于重屋之下，出则乘舆，风则袭裘，雨则御盖。凡所以虑患之具，莫不备至。畏之太甚，而养之太过，小不如意，则寒暑入之矣。是以善养身者，使之能逸而能劳；步趋动作，使其四体狃于寒暑之变；然后可以刚健强力，涉险而不伤。夫民亦然。今者治平之日久，天下之人骄惰脆弱，如妇人孺子，不出于闺门。论战斗之事，则缩颈而股栗；闻盗贼之名，则掩耳而不愿听。而士大夫亦未尝言兵，以为生事扰民，渐不可长。此不亦畏之太甚，而养之太过欤？ 且夫天下固有意外之患也。愚者见四方之无事，则以为变故无自而有，此亦不然矣。今国家所以奉西北之虏者，岁以百万计。奉之者有限，而求之者无厌，此其势必至于战。战者，必然之势也。不先于我，则先于彼；不出于西，则出于北。所不可知者，有迟速远近，而要以不能免也。天下苟不免于用兵，而用之不以渐，使民于安乐无事之中，一旦出身而蹈死地，则其为患必有不测。故曰：天下之民，知安而不知危，能逸而不能劳，此臣所谓大患也。 臣欲使士大夫尊尚武勇，讲习兵法；庶人之在官者，教以行阵之节；役民之司盗者，授以击刺之术。每岁终则聚于郡府，如古都试之法，有胜负，有赏罚。而行之既久，则又以军法从事。然议者必以为无故而动民，又挠以军法，则民将不安，而臣以为此所以安民也。天下果未能去兵，则其一旦将以不教之民而驱之战。夫无故而动民，虽有小怨，然熟与夫一旦之危哉？ 今天下屯聚之兵，骄豪而多怨，陵压百姓而邀其上者，何故？此其心以为天下之知战者，惟我而已。如使平民皆习于兵，彼知有所敌，则固以破其奸谋，而折其骄气。利害之际，岂不亦甚明欤？
方山子传
作者：苏轼
朝代：宋

方山子，光、黄间隐人也。少时慕朱家、郭解为人，闾里之侠皆宗之。稍壮，折节读书，欲以此驰骋当世，然终不遇。晚乃遁于光、黄间，曰岐亭。庵居蔬食，不与世相闻。弃车马，毁冠服，徒步往来山中，人莫识也。见其所著帽，方耸而高，曰：“此岂古方山冠之遗象乎？”因谓之方山子。
余谪居于黄，过岐亭，适见焉。曰：“呜呼！此吾故人陈慥季常也。何为而在此？”方山子亦矍然，问余所以至此者。余告之故。俯而不答，仰而笑，呼余宿其家。环堵萧然，而妻子奴婢皆有自得之意。余既耸然异之。
独念方山子少时，使酒好剑，用财如粪土。前十九年，余在岐山，见方山子从两骑，挟二矢，游西山。鹊起于前，使骑逐而射之，不获。方山子怒马独出，一发得之。因与余马上论用兵及古今成败，自谓一世豪士。今几日耳，精悍之色犹见于眉间，而岂山中之人哉？
然方山子世有勋阀，当得官，使从事于其间，今已显闻。而其家在洛阳，园宅壮丽与公侯等。河北有田，岁得帛千匹，亦足以富乐。皆弃不取，独来穷山中，此岂无得而然哉？
余闻光、黄间多异人，往往阳狂垢污，不可得而见。方山子倘见之欤？
日喻
作者：苏轼
朝代：宋

生而眇者不识日，问之有目者。或告之曰：“日之状如铜盘。”扣槃而得其声，他日闻钟，以为日也。或告之曰：“日之光如烛。”扪烛而得其形，他日揣樾，以为日也。日之与钟、龠亦远矣，而眇者不知其异，以其未尝见而求之人也。
道之难见也甚于日，而人之未达也，无以异于眇。达者告之，虽有巧譬善导，亦无以过于槃与烛也。自盘而之钟，自烛而之龠，转而相之，岂有既乎？故世之言道者，或即其所见而名之，或莫之见而意之，皆求道之过也。
然则道卒不可求欤？苏子曰：“道可致而不可求。”何谓致？孙武曰：“善战者致人，不致于人。”子夏曰：“百工居肆，以成其事，君子学以致其道。”莫之求而自至，斯以为致也欤？
南方多没人，日与水居也，七岁而能涉，十岁而能浮，十五而能浮没矣。夫没者岂苟然哉？必将有得于水之道者。日与水居，则十五而得其道；生不识水，则虽壮，见舟而畏之。故北方之勇者，问于没人，而求其所以浮没矣，以其言试之河，未有不溺者也。故凡不学而务求道，皆北方之学没者也。
昔者以声律取士，士杂学而不志于道；今者以经术取士，士求道而不务学。渤海吴君彦律，有志于学者也，方求举于礼部，作《日喻》以告之。
晁错论
作者：苏轼
朝代：宋

天下之患，最不可为者，名为治平无事，而其实有不测之忧。坐观其变，而不为之所，则恐至於不可救；起而强为之，则天下狃於治平之安而不吾信。惟仁人君子豪杰之士，为能出身为天下犯大难，以求成大功；此固非勉强期月之间，而苟以求名之所能也。
天下治平，无故而发大难之端；吾发之，吾能收之，然后有辞於天下。事至而循循焉欲去之，使他人任其责，则天下之祸，必集於我。
昔者晁错尽忠为汉，谋弱山东之诸侯，山东诸侯并起，以诛错为名；而天子不以察，以错为之说。天下悲错之以忠而受祸，不知错有以取之也。
古之立大事者，不惟有超世之才，亦必有坚忍不拔之志。昔禹之治水，凿龙门，决大河而放之海。方其功之未成也，盖亦有溃冒冲突可畏之患；惟能前知其当然，事至不惧，而徐为之图，是以得至於成功。
夫以七国之强，而骤削之，其为变，岂足怪哉？错不於此时捐其身，为天下当大难之冲，而制吴楚之命，乃为自全之计，欲使天子自将而己居守。且夫发七国之难者，谁乎？己欲求其名，安所逃其患。以自将之至危，与居守至安；己为难首，择其至安，而遣天子以其至危，此忠臣义士所以愤怨而不平者也。
当此之时，虽无袁盎，错亦未免於祸。何者？己欲居守，而使人主自将。以情而言，天子固已难之矣，而重违其议。是以袁盎之说，得行於其间。使吴楚反，错已身任其危，日夜淬砺，东向而待之，使不至於累其君，则天子将恃之以为无恐，虽有百盎，可得而间哉？
嗟夫！世之君子，欲求非常之功，则无务为自全之计。使错自将而讨吴楚，未必无功，惟其欲自固其身，而天子不悦。奸臣得以乘其隙，错之所以自全者，乃其所以自祸欤！
杜处士好书画
作者：苏轼
朝代：宋

蜀中有杜处士 ，好书画，所宝以百数。有戴嵩《牛》一轴，尤所爱，锦囊玉轴，常以自随.。一日曝书画，而一牧童见之，拊掌见笑，曰：“此画斗牛也，牛斗力在角，尾搐入两股间。今乃掉尾而斗，谬矣！” 处士笑而然之。
古语云：“耕当问奴，织当问婢。”不可改也。
次韵子由书王晋卿画山水二首
作者：苏轼
朝代：宋

老去君空见画，梦中我亦曾游。
桃花纵落谁见，水到人间伏流。
山人昔与云俱出，俗驾今随水不回。
赖我胸中有佳处，一樽时对画图开。
残句槐花黄
作者：苏轼
朝代：宋

槐花黄，举子忙；促织鸣，懒妇惊。
江城子乙卯正月二十日夜记梦
作者：苏轼
朝代：宋

十年生死两茫茫，不思量，自难忘。千里孤坟，无处话凄凉。纵使相逢应不识，尘满面，鬓如霜。夜来幽梦忽还乡，小轩窗，正梳妆。相顾无言，惟有泪千行。料得年年肠断处，明月夜，短松冈。
江神子江城子孤山竹阁送述古
作者：苏轼
朝代：宋

翠蛾羞黛怯人看。掩霜纨，泪偷弹。且尽一尊，收泪唱《阳关》。漫道帝城天样远，天易见，见君难。画堂新构近孤山。曲栏干，为谁安？飞絮落花，春色属明年。欲棹小舟寻旧事，无处问，水连天。
江神子江城子密州出猎
作者：苏轼
朝代：宋

老夫聊发少年狂，左牵黄，右擎苍，锦帽貂裘，千骑卷平冈。为报倾城随太守，亲射虎，看孙郎。酒酣胸胆尚开张，鬓微霜，又何妨？持节云中，何日遣冯唐？会挽雕弓如满月，西北望，射天狼。（彫通：雕）
江郊（并引）
作者：苏轼
朝代：宋

惠州归善县治之北数百步抵江，少西有盘石小潭，可以垂钓，作《江郊》诗云。
江郊葱昽，云水蒨绚。
碕岸斗入，洄潭轮转。
先生悦之，布席闲燕。
初日下照，潜鳞俯见。
意钓忘鱼，乐此竿线。
优哉悠哉，玩物之变。
泂酌亭诗？并引？
作者：苏轼
朝代：宋

．琼山郡东，众泉觱发，然皆冽而不食。
丁丑岁六月，轼南迁过琼，始得双泉之甘于城之东北隅，以告其人，自是汲者常满，泉相去咫尺而异味。
庚辰岁六月十七日，迁于合浦，复过之。
太守承议郎陆公，求泉上之亭名与诗。
名之曰泂酌，其诗曰：泂酌彼两泉，挹彼注兹。
一瓶之中，有渑有淄。
以瀹以烹，众喊莫齐。
自江徂海，浩然无私。
岂弟君子，江海是仪。
既味我泉，亦哜我诗。
留侯论
作者：苏轼
朝代：宋

古之所谓豪杰之士者，必有过人之节。人情有所不能忍者，匹夫见辱，拔剑而起，挺身而斗，此不足为勇也。天下有大勇者，卒然临之而不惊，无故加之而不怒。此其所挟持者甚大，而其志甚远也。
夫子房受书于圯上之老人也，其事甚怪；然亦安知其非秦之世，有隐君子者出而试之。观其所以微见其意者，皆圣贤相与警戒之义；而世不察，以为鬼物，亦已过矣。且其意不在书。
当韩之亡，秦之方盛也，以刀锯鼎镬待天下之士。其平居无罪夷灭者，不可胜数。虽有贲、育，无所复施。夫持法太急者，其锋不可犯，而其势未可乘。子房不忍忿忿之心，以匹夫之力而逞于一击之间；当此之时，子房之不死者，其间不能容发，盖亦已危矣。
千金之子，不死于盗贼，何者？其身之可爱，而盗贼之不足以死也。子房以盖世之才，不为伊尹、太公之谋，而特出于荆轲、聂政之计，以侥幸于不死，此圯上老人所为深惜者也。是故倨傲鲜腆而深折之。彼其能有所忍也，然后可以就大事，故曰：“孺子可教也。”
楚庄王伐郑，郑伯肉袒牵羊以逆；庄王曰：“其君能下人，必能信用其民矣。”遂舍之。勾践之困于会稽，而归臣妾于吴者，三年而不倦。且夫有报人之志，而不能下人者，是匹夫之刚也。夫老人者，以为子房才有余，而忧其度量之不足，故深折其少年刚锐之气，使之忍小忿而就大谋。何则？非有生平之素，卒然相遇于草野之间，而命以仆妾之役，油然而不怪者，此固秦皇之所不能惊，而项籍之所不能怒也。
观夫高祖之所以胜，而项籍之所以败者，在能忍与不能忍之间而已矣。项籍唯不能忍，是以百战百胜而轻用其锋；高祖忍之，养其全锋而待其弊，此子房教之也。当淮阴破齐而欲自王，高祖发怒，见于词色。由此观之，犹有刚强不忍之气，非子房其谁全之？
太史公疑子房以为魁梧奇伟，而其状貌乃如妇人女子，不称其志气。呜呼！此其所以为子房欤！
石钟山记
作者：苏轼
朝代：宋

《水经》云：“彭蠡之口有石钟山焉。”郦元以为下临深潭，微风鼓浪，水石相搏，声如洪钟。是说也，人常疑之。今以钟磬置水中，虽大风浪不能鸣也，而况石乎！至唐李渤始访其遗踪，得双石于潭上，扣而聆之，南声函胡，北音清越，桴止响腾，余韵徐歇。自以为得之矣。然是说也，余尤疑之。石之铿然有声者，所在皆是也，而此独以钟名，何哉？
元丰七年六月丁丑，余自齐安舟行适临汝，而长子迈将赴饶之德兴尉，送之至湖口，因得观所谓石钟者。寺僧使小童持斧，于乱石间择其一二扣之，硿硿焉。余固笑而不信也。至莫夜月明，独与迈乘小舟，至绝壁下。大石侧立千尺，如猛兽奇鬼，森然欲搏人；而山上栖鹘，闻人声亦惊起，磔磔云霄间；又有若老人咳且笑于山谷中者，或曰此鹳鹤也。余方心动欲还，而大声发于水上，噌吰如钟鼓不绝。舟人大恐。徐而察之，则山下皆石穴罅，不知其浅深，微波入焉，涵淡澎湃而为此也。舟回至两山间，将入港口，有大石当中流，可坐百人，空中而多窍，与风水相吞吐，有窾坎镗鞳之声，与向之噌吰者相应，如乐作焉。因笑谓迈曰：“汝识之乎？噌吰者，周景王之无射也；窾坎镗鞳者，魏庄子之歌钟也。古之人不余欺也！”
事不目见耳闻，而臆断其有无，可乎？郦元之所见闻，殆与余同，而言之不详；士大夫终不肯以小舟夜泊绝壁之下，故莫能知；而渔工水师虽知而不能言。此世所以不传也。而陋者乃以斧斤考击而求之，自以为得其实。余是以记之，盖叹郦元之简，而笑李渤之陋也。
紫宸殿正旦教坊词致语口号
作者：苏轼
朝代：宋

臣闻行夏之时，正莫加于人统；采周之旧，王方在於镐京。惟吉月之布和，休庶工而未作。使华远集，邻好交修。萃簪笏於九门，来车书於门里。将兴嗣岁，以乐太平。恭惟皇帝陛下，躬履至仁，诞膺眷命。法天地四时之运，民日用而不知；传祖宗六圣之心，我无为而自化。九德咸事，三年有成。始御八音之和，以临元日之会。人神相庆，夷夏来同。臣等忝与贱工，得亲壮观。知舆情之愿颂，顾盛德之难形。不度荒芜，敢进口号。九霄清跸一声雷，万物欣荣意已开。晓日自随天仗出，春风不待斗杓回。行看菖叶催耕籍，共喜椒花映寿杯。欲识太平全盛事，振振鵷鹭满云台。
美哉一首送韦城主簿欧阳君
作者：苏轼
朝代：宋

美哉水，洋洋乎。
我怀先生，送之子于城隅。
洋洋乎，美哉水。
我送之子，至于新渡。
念彼嵩雒，眷焉西顾。
之子于迈，至于白马。
白马旧邦，其构维新。
邦人流涕，画舫之孙。
相其口髯，尚克似之。
先生遗民，之子往字。
美哉一首送韦城主簿欧阳君
作者：苏轼
朝代：宋

美哉水，洋洋乎，我怀先生，送之子于城隅。洋洋乎，美哉水，我送之子，至于新渡。念彼嵩雒，眷焉西顾，之子于迈，至于白马。白马旧邦，其构维新，邦人流涕，画舫之孙。相其口髯，尚克似之，先生遗民，之子往字。
美哉一首送韦城主簿欧阳君
作者：苏轼
朝代：宋

美哉水，洋洋乎，我怀先生，送之子于城隅。洋洋乎，美哉水，我送之子，至於新渡。念彼嵩雒，眷焉西顾，之子于迈，至於白马。白马旧邦，其构维新，邦人流涕，画舫之孙。相其口髯，尚克似之，先生遗民，之子往字。
薄薄酒二首·其一
作者：苏轼
朝代：宋

薄薄酒，胜茶汤，粗粗布，胜无裳，丑妻恶妾胜空房。
五更待漏靴满霜，不如三伏日高睡足北窗凉。
珠襦玉柙万人相送归北邙，不如悬鹑百结独坐负朝阳。
生前富贵，死后文章，百年瞬息万世忙。
夷齐盗跖俱亡羊，不如眼前一醉是非忧乐两都忘。
薄薄酒二首，并引·其一
作者：苏轼
朝代：宋

薄薄酒，胜茶汤。粗粗布，胜无裳。丑妻恶妾胜空房。五更待漏靴满霜，不如三伏日高睡足北窗凉。珠襦玉柙万人祖送归北邙，不如悬鹑百结独坐负朝阳。生前富贵，死后文章，百年瞬息万世忙。夷齐、盗蹠俱亡羊，不如眼前一醉是非忧乐两都忘。
行香子过七里濑
作者：苏轼
朝代：宋

一叶舟轻，双桨鸿惊。水天清、影湛波平。鱼翻藻鉴，鹭点烟汀。过沙溪急，霜溪冷，月溪明。重重似画，曲曲如屏。算当年、虚老严陵。[1]君臣一梦，今古空名。但远山长，云山乱，晓山青。
覆霜操·成，古之愚人也。余将吊其藏，而其骨毛爪齿既已化为飞尘，荡为冷风矣，而况于椁乎。使魋而无知也，余虽鼓琴而歌，可也。使魋而有知也，闻余鼓琴而歌，知哀乐之不可常，物化之无日也，其愚岂不少瘳乎。二三子喟然而叹，乃歌曰。歌阙而去。从游者八人，毕仲孙、舒焕、寇昌朝、王适、王遹、王肄、轼之子迈、焕之子彦举
作者：苏轼
朝代：宋

桓山之上。维石嵯峨兮。司马之恶。与石不磨兮。桓山之下。维水瀰瀰兮。司马之藏。与水皆逝兮。
记承天寺夜游 / 记承天夜游
作者：苏轼
朝代：宋

元丰六年十月十二日夜，解衣欲睡，月色入户，欣然起行。念无与为乐者，遂至承天寺寻张怀民。怀民亦未寝，相与步于中庭。
庭下如积水空明，水中藻荇交横，盖竹柏影也。何夜无月？何处无竹柏？但少闲人如吾两人者耳。
记游松风亭
作者：苏轼
朝代：宋

余尝寓居惠州嘉祐寺，纵步松风亭下。足力疲乏，思欲就亭止息。望亭宇尚在木末，意谓是如何得到？良久，忽曰：“此间有甚么歇不得处？”由是如挂钩之鱼，忽得解脱。若人悟此，虽兵阵相接，鼓声如雷霆，进则死敌，退则死法，当恁么时也不妨熟歇。
访詹使君食槐芽？一作叶？冷淘
作者：苏轼
朝代：宋

？此诗卷二十三已收，题为“二月十九日携白酒鲈鱼过詹使君食槐叶冷淘”？
贾谊论
作者：苏轼
朝代：宋

非才之难，所以自用者实难。惜乎！贾生，王者之佐，而不能自用其才也。
夫君子之所取者远，则必有所待；所就者大，则必有所忍。古之贤人，皆负可致之才，而卒不能行其万一者，未必皆其时君之罪，或者其自取也。
愚观贾生之论，如其所言，虽三代何以远过？得君如汉文，犹且以不用死。然则是天下无尧、舜，终不可有所为耶？仲尼圣人，历试于天下，苟非大无道之国，皆欲勉强扶持，庶几一日得行其道。将之荆，先之以冉有，申之以子夏。君子之欲得其君，如此其勤也。孟子去齐，三宿而后出昼，犹曰：“王其庶几召我。”君子之不忍弃其君，如此其厚也。公孙丑问曰：“夫子何为不豫？”孟子曰：“方今天下，舍我其谁哉？而吾何为不豫？”君子之爱其身，如此其至也。夫如此而不用，然后知天下果不足与有为，而可以无憾矣。若贾生者，非汉文之不能用生，生之不能用汉文也。
夫绛侯亲握天子玺而授之文帝，灌婴连兵数十万，以决刘、吕之雌雄，又皆高帝之旧将，此其君臣相得之分，岂特父子骨肉手足哉？贾生，洛阳之少年。欲使其一朝之间，尽弃其旧而谋其新，亦已难矣。为贾生者，上得其君，下得其大臣，如绛、灌之属，优游浸渍而深交之，使天子不疑，大臣不忌，然后举天下而唯吾之所欲为，不过十年，可以得志。安有立谈之间，而遽为人“痛哭”哉！观其过湘为赋以吊屈原，纡郁愤闷，趯然有远举之志。其后以自伤哭泣，至于夭绝。是亦不善处穷者也。夫谋之一不见用，则安知终不复用也？不知默默以待其变，而自残至此。呜呼！贾生志大而量小，才有余而识不足也。
古之人，有高世之才，必有遗俗之累。是故非聪明睿智不惑之主，则不能全其用。古今称苻坚得王猛于草茅之中，一朝尽斥去其旧臣，而与之谋。彼其匹夫略有天下之半，其以此哉！愚深悲生之志，故备论之。亦使人君得如贾生之臣，则知其有狷介之操，一不见用，则忧伤病沮，不能复振。而为贾生者，亦谨其所发哉！
超然台记
作者：苏轼
朝代：宋

凡物皆有可观。苟有可观，皆有可乐，非必怪奇伟丽者也。
哺糟啜醨皆可以醉；果蔬草木，皆可以饱。推此类也，吾安往而不乐？
夫所为求褔而辞祸者，以褔可喜而祸可悲也。人之所欲无穷，而物之可以足吾欲者有尽，美恶之辨战乎中，而去取之择交乎前。则可乐者常少，而可悲者常多。是谓求祸而辞褔。夫求祸而辞褔，岂人之情也哉？物有以盖之矣。彼游于物之内，而不游于物之外。物非有大小也，自其内而观之，未有不高且大者也。彼挟其高大以临我，则我常眩乱反复，如隙中之观斗，又焉知胜负之所在。是以美恶横生，而忧乐出焉，可不大哀乎！
余自钱塘移守胶西，释舟楫之安，而服车马之劳；去雕墙之美，而蔽采椽之居；背湖山之观，而适桑麻之野。始至之日，岁比不登，盗贼满野，狱讼充斥；而斋厨索然，日食杞菊。人固疑余之不乐也。处之期年，而貌加丰，发之白者，日以反黑。予既乐其风俗之淳，而其吏民亦安予之拙也。于是治其园圃，洁其庭宇，伐安丘、高密之木，以修补破败，为苟全之计。
而园之北，因城以为台者旧矣，稍葺而新之。时相与登览，放意肆志焉。南望马耳、常山，出没隐见，若近若远，庶几有隐君子乎！而其东则庐山，秦人卢敖之所从遁也。西望穆陵，隐然如城郭，师尚父、齐桓公之遗烈，犹有存者。北俯潍水，慨然太息，思淮阴之功，而吊其不终。台高而安，深而明，夏凉而冬温。雨雪之朝，风月之夕，予未尝不在，客未尝不从。撷园蔬，取池鱼，酿秫酒，瀹脱粟而食之，曰：“乐哉游乎！"
方是时，予弟子由，适在济南，闻而赋之，且名其台曰“超然”，以见余之无所往而不乐者，盖游于物之外也。
雨中花/夜行船
作者：苏轼
朝代：宋

今岁花时深院，尽日东风，荡扬茶烟。但有绿苔芳草，柳絮榆钱。闻道城西，长廊古寺，甲第名园。有国艳带酒。天香染袂，为我留连。
清明过了，残红无处，对此泪洒尊前。秋向晚，一枝何事，向我依然。高会聊追短景，清商不暇余妍。不如留取，十分春态，付与明年。
鸣泉思思君子也君子抱道且殆而时弗与民咸思之鸣泉故基堙圮殆尽眉山苏轼搔首踟蹰作鸣泉思以思之
作者：苏轼
朝代：宋

鸣泉鸣泉，经云而潺湲。
拔为毛骨者修竹，蒸为云气者霏烟。
山夔莫能隠其怪，野翟讵敢藏其奸。
茅庐肃肃，昔有人焉。
其高如山，其清如泉。
其心金与玉，其道砥与弦。
执德没世，落月入地。
英名皎然，阳曦丽天。
旧隠寂寂，新篁娟娟。
思彼君子，我心如悬。
谷鸟在上，巌花炫前。
鸣泉鸣泉，使我菀结而华颠。
鹊桥仙七夕送陈令举
作者：苏轼
朝代：宋

缑山仙子，高情云渺，不学痴牛女。风箫声断月明中，举手谢、时人欲去。客槎曾犯，银河微浪，尚带天风海雨。相逢一醉是前缘，风雨散、飘然何处。
黄泥坂词
作者：苏轼
朝代：宋

出临皋而东骛兮，并丛祠而北转。走雪堂之陂陀兮，历黄泥之长坂。大江汹以左缭兮，渺云涛之舒卷。草木层累而右附兮，蔚柯丘之囱蒨。余旦往而夕还兮，步徙倚而盘桓。虽信美而不可居兮，苟娱余于一眄。余幼好此奇服兮，袭前人之诡幻。老更变而自哂兮，悟惊俗之来患。释宝璐而被缯絮兮，杂市人而无辨。路悠悠其莫往来兮，守一席而穷年。时游步而远览兮，路穷尽而旋反。朝嬉黄泥之白云兮，暮宿雪堂之青烟。喜鱼鸟之莫余惊兮，幸樵苏之我嫚。初被酒以行歌兮，忽放杖而醉偃。草为茵而块为枕兮，穆华堂之清宴。纷坠露之湿衣兮，升素月之团团。感父老之呼觉兮，恐牛羊之予践。于是蹶然而起，起而歌曰月明兮星稀，迎余往兮饯余归。岁既宴兮草木腓，归来归来兮，黄泥不可以久嬉。
黄泥坂词
作者：苏轼
朝代：宋

出临皋而东骛兮，并丛祠而北转。走雪堂之陂陀兮，历黄泥之长坂。大江汹以左缭兮，渺云涛之舒卷。草木层累而右附兮，蔚柯丘之葱茜。余旦往而夕还兮，步徙倚而盘桓。虽信美而不可居兮，苟娱余于一眄。余幼好此奇服兮，袭前人之诡幻。老更变而自哂兮，悟惊俗之来患。释宝璐而被缯絮兮，杂市人而无辨。路悠悠其莫往来兮，守一席而穷年。时游步而远览兮，路穷尽而旋反。朝嬉黄泥之白云兮，暮宿雪堂之青烟。喜鱼鸟之莫余惊兮，幸樵苏之我嫚。初被酒以行歌兮，忽放杖而醉偃。草为茵而块为枕兮，穆华堂之清宴。纷坠露之湿衣兮，升素月之团团。感父老之呼觉兮，恐牛羊之予践。于是蹶然而起，起而歌曰：月明兮星稀，迎余往兮饯余归。岁既宴兮草木腓，归来归来兮，黄泥不可以久嬉。
黄泥坂词
作者：苏轼
朝代：宋

出临皋而东骛兮，并丛祠而北转。
走雪堂之陂陀兮，历黄泥之长坂。
大江汹以左缭兮，渺云涛之舒卷。
草木层累而右附兮，蔚柯丘之葱蒨。
余旦往而夕还兮，步徙倚而盘桓。
虽信美而不可居兮，苟娱余于一眄。
余幼好此奇服兮，袭前人之诡幻。
老更变而自哂兮，悟惊俗之来患。
释宝璐而被缯絮兮，杂市人而无辨。
路悠悠其莫往来兮，守一席而穷年。
时游步而远览兮，路穷尽而旋反。
朝嬉黄泥之白云兮，暮宿雪堂之青烟。
喜鱼鸟之莫余惊兮，幸樵苏之我嫚。
初被酒以行歌兮，忽放杖而醉偃。
草为茵而块为枕兮，穆华堂之清宴。
纷坠露之湿衣兮，升素月之团团。
感父老之呼觉兮，恐牛羊之予践。
于是蹶然而起，起而歌曰。
月明兮星稀，迎余往兮饯余归。
岁既宴兮草木腓，归来归来兮，黄泥不可以久嬉。
黠鼠赋
作者：苏轼
朝代：宋

苏子夜坐，有鼠方啮。拊床而止之，既止复作。使童子烛之，有橐中空。嘐嘐聱聱，声在橐中。曰：“噫！此鼠之见闭而不得去者也。”发而视之，寂无所有，举烛而索，中有死鼠。童子惊曰：“是方啮也，而遽死也？向为何声，岂其鬼耶？”覆而出之，堕地乃走，虽有敏者，莫措其手。
苏子叹曰：“异哉，是鼠之黠也！闭于橐中，橐坚而不可穴也。故不啮而啮，以声致人；不死而死，以形求脱也。吾闻有生，莫智于人。扰龙伐蛟，登龟狩麟，役万物而君之，卒见使于一鼠，堕此虫之计中，惊脱兔于处女，乌在其为智也？”
坐而假寐，私念其故。若有告余者，曰：“汝为多学而识之，望道而未见也，不一于汝而二于物，故一鼠之啮而为之变也。人能碎千金之璧而不能无失声于破釜，能搏猛虎不能无变色于蜂虿，此不一之患也。言出于汝而忘之耶！”余俛而笑，仰而觉。使童子执笔，记余之作。
上枢密韩太尉书
作者：苏辙
朝代：宋

太尉执事：辙生好为文，思之至深。以为文者气之所形，然文不可以学而能，气可以养而致。孟子曰：“我善养吾浩然之气。”今观其文章，宽厚宏博，充乎天地之间，称其气之小大。太史公行天下，周览四海名山大川，与燕、赵间豪俊交游，故其文疏荡，颇有奇气。此二子者，岂尝执笔学为如此之文哉？其气充乎其中而溢乎其貌，动乎其言而见乎其文，而不自知也。
辙生十有九年矣。其居家所与游者，不过其邻里乡党之人；所见不过数百里之间，无高山大野可登览以自广；百氏之书，虽无所不读，然皆古人之陈迹，不足以激发其志气。恐遂汩没，故决然舍去，求天下奇闻壮观，以知天地之广大。过秦、汉之故都，恣观终南、嵩、华之高，北顾黄河之奔流，慨然想见古之豪杰。至京师，仰观天子宫阙之壮，与仓廪、府库、城池、苑囿之富且大也，而后知天下之巨丽。见翰林欧阳公，听其议论之宏辩，观其容貌之秀伟，与其门人贤士大夫游，而后知天下之文章聚乎此也。太尉以才略冠天下，天下之所恃以无忧，四夷之所惮以不敢发，入则周公、召公，出则方叔、召虎。而辙也未之见焉。
且夫人之学也，不志其大，虽多而何为？辙之来也，于山见终南、嵩、华之高，于水见黄河之大且深，于人见欧阳公，而犹以为未见太尉也。故愿得观贤人之光耀，闻一言以自壮，然后可以尽天下之大观而无憾者矣。
辙年少，未能通习吏事。向之来，非有取于斗升之禄，偶然得之，非其所乐。然幸得赐归待选，使得优游数年之间，将以益治其文，且学为政。太尉苟以为可教而辱教之，又幸矣！
六国论
作者：苏辙
朝代：宋

尝读六国《世家》，窃怪天下之诸侯，以五倍之地，十倍之众，发愤西向，以攻山西千里之秦，而不免于死亡。常为之深思远虑，以为必有可以自安之计，盖未尝不咎其当时之士虑患之疏，而见利之浅，且不知天下之势也。
夫秦之所以与诸侯争天下者，不在齐、楚、燕、赵也，而在韩、魏之郊；诸侯之所与秦争天下者，不在齐、楚、燕、赵也，而在韩、魏之野。秦之有韩、魏，譬如人之有腹心之疾也。韩、魏塞秦之冲，而弊山东之诸侯，故夫天下之所重者，莫如韩、魏也。昔者范睢用于秦而收韩，商鞅用于秦而收魏，昭王未得韩、魏之心，而出兵以攻齐之刚、寿，而范雎以为忧。然则秦之所忌者可以见矣。
秦之用兵于燕、赵，秦之危事也。越韩过魏，而攻人之国都，燕、赵拒之于前，而韩、魏乘之于后，此危道也。而秦之攻燕、赵，未尝有韩、魏之忧，则韩、魏之附秦故也。夫韩、魏诸侯之障，而使秦人得出入于其间，此岂知天下之势邪！委区区之韩、魏，以当强虎狼之秦，彼安得不折而入于秦哉？韩、魏折而入于秦，然后秦人得通其兵于东诸侯，而使天下偏受其祸。
夫韩、魏不能独当秦，而天下之诸侯，藉之以蔽其西，故莫如厚韩亲魏以摈秦。秦人不敢逾韩、魏以窥齐、楚、燕、赵之国，而齐、楚、燕、赵之国，因得以自完于其间矣。以四无事之国，佐当寇之韩、魏，使韩、魏无东顾之忧，而为天下出身以当秦兵；以二国委秦，而四国休息于内，以阴助其急，若此，可以应夫无穷，彼秦者将何为哉！不知出此，而乃贪疆埸尺寸之利，背盟败约，以自相屠灭，秦兵未出，而天下诸侯已自困矣。至于秦人得伺其隙以取其国，可不悲哉！
太白山祈雨诗五首
作者：苏辙
朝代：宋

田漫漫，耕挹挹。拔陈草，生九谷。人功尽，雨则违。苗不穗，莩不米，哀将饥兮。山岩岩，奠南西。嗟我民，匪神依。伐山木，蓺稷黍。求既多，诉不已，犹我许兮。山为灰，石为炭。水泉沸，百草烂。神予我，旱夺之。孰为是，骄不威，尚可弛兮。雷冯空，雨腾渊。诛孽妖，反丰年。顾千里，瞬三日。神在堂，龙为役，是何惜兮。雨既止，百谷复。筑场壤，治囷簏。为酒醴，伐豚羔。舞长袖，击鸣鼍，匪以报兮。
太白山祈雨诗五首·其五
作者：苏辙
朝代：宋

雨既止，百谷復。
筑场壤，治囷簏。
为酒醴，伐豚羔。
舞长袖，击鸣鼍，匪以报兮。
太白山祈雨诗五首·其五
作者：苏辙
朝代：宋

雨既止，百谷复。筑场壤，治囷簏。为酒醴，伐豚羔。舞长袖，击鸣鼍，匪以报兮。
效韦苏州调啸词二首
作者：苏辙
朝代：宋

渔父渔父，水上微风细雨。青蓑黄箬裳衣，红酒白鱼莫归。莫归莫归归莫，长笛一声何处。归雁归雁，饮啄江南南岸。将飞却下盘桓，塞北春来苦寒。苦寒苦寒寒苦，藻荇欲生且住。
效韦苏州调啸词二首·其二
作者：苏辙
朝代：宋

归雁归雁，饮啄江南南岸。将飞却下盘桓，塞北春来苦寒。苦寒苦寒寒苦，藻荇欲生且住。
次韵和子瞻归去来辞并引
作者：苏辙
朝代：宋

归去来兮，归自南荒，又安归？鸿乘时而往来，曾奚喜而奚悲。曩所恶之莫逃，今虽欢其足追！蹈天运之自然，意造物而良非。盖有口之必食，亦无形而莫衣。苟所赖之无几，则虽丧其亦微。吾驾非良，吾行弗奔。心游无垠，足不及门。视之若穷，挹焉则存。俯仰衡茅，亦有一樽。既饭稻与食肉，抚簟瓢而愧颜。感乌鹊之夜飞，树三绕而未安。有父兄之遗书，命却扫而闭关。知物化之如幻，盖舍物而内观。气有习而未忘，痛斯人之不还。将筑室乎西廛，堂已具而无桓。归去来兮，世无斯人谁与游？龟自闭于床下，息眇绵乎无求。阅岁月而不移，或有为予深忧。解刀剑以买牛，拔萧艾以为畴。蓬累而行，捐车舍舟。独栖栖于图史，或以佞而疑丘。散众说之纠纷，忽冰溃而川流。曰吾与子二人，取已多其罢休。已矣乎，斯人不朽惟知时，时不我知谁为留？岁云往矣今何之？天地不吾欺，形影尚可期。相冬廪之亿秭，知春垄之耘耔。视白首之章，信稚子之书诗。若妍丑之已然，岂复临镜而自疑。
舜泉诗
作者：苏辙
朝代：宋

历山岩岩，虞舜宅焉。虞舜徂矣，其神在天。其德在人，其物在泉。神不可亲，德用不知。有冽斯泉，下民是祗。泉流无疆，有永我思。源发于山，施于北河。播于中逵，汇为澄波。有鳖与鱼，有菱与荷。蕴毒是泄，污浊以流。埃？消亡，风火灭收。丛木敷荣，劳者所休。谁为旱灾，靡物不伤。天地耗竭，泉亦沦亡。民咸不宁，曰不享耶。时雨既澍，百谷既登。有流泫然，弥坎而升。沟洫满盈，虾黾沸腾。匪泉实来，帝实顾余。执其羔豚，蘋藻是菹。帝今在堂，泉复如初。
调啸词（二之二）
作者：苏辙
朝代：宋

归雁。归雁。饮啄江南南岸。将飞却下盘桓。塞北春来苦寒。苦寒、苦寒、寒苦。藻荇欲生且住。
颍州择胜亭诗
作者：苏辙
朝代：宋

我嗟世人，谁实与谋。生伏其庐，死安於丘。既成不化，窘若絷囚。我行四方，所见或不。江海之民，生托于舟。前炊釜鬵，後凿匽溲。昼设豆觞，夕张衾稠。出入涛澜，归宿汀洲。与风皆行，与水皆浮。坐食网罟，以鱼去留。居无四邻，行无朋俦。胡貊之民，驾车以游。外缠毳韦，内辑貂鼬。美水荐草，驱马纵牛。逐射兔鹿，聚爬薪槱。食肉饮水，雨雪相咻。草尽水乾，风卷云收。所至成群，不怀一陬。今我柰何，横自绸缪。翼为华堂，涌为层楼。缭以修垣，贯以通沟。势穷物变，何异一沤。弃之不忍，徒去莫由。矧兹士夫，泛焉周流。如燕巢春，知不期秋。修椽高栋，徒与民仇。一日安居，百年怨尤。我兄和仲，塞删立柔。视民如伤，有急斯周。视身如传，苟完不求。山磐水嬉，习气未瘳。岂以吾好，而俾民忧。颍尾甚清，湖曲孔幽。风有翠幄，雨有赤油。匪舟匪车，亦可相攸。民曰公来，庶几无愁乎。
颍州择胜亭诗
作者：苏辙
朝代：宋

我嗟世人，谁实与谋。
生伏其庐，死安于丘。
既成不化，窘若絷囚。
我行四方，所见或不。
江海之民，生託于舟。
前炊釜鬵，后凿匽溲。
昼设豆觞，夕张衾稠。
出入涛澜，归宿汀洲。
与风皆行，与水皆浮。
坐食网罟，以鱼去留。
居无四邻，行无朋俦。
胡貊之民，驾车以游。
外缠毳韦，内辑貂鼬。
美水荐草，驱马纵牛。
逐射兔鹿，聚爬薪槱。
食肉饮水，雨雪相咻。
草尽水干，风卷云收。
所至成羣，不怀一陬。
今我柰何，横自绸缪。
翼为华堂，涌为层楼。
缭以修垣，贯以通沟。
势穷物变，何异一沤。
弃之不忍，徙去莫由。
矧兹士夫，泛焉周流。
如燕巢春，知不期秋。
修椽高栋，徒与民仇。
一日安居，百年怨尤。
我兄和仲，塞刚立柔。
视民如伤，有急斯周。
视身如传，苟完不求。
山盘水嬉，习气未瘳。
岂以吾好，而俾民忧。
颍尾甚清，湖曲孔幽。
风有翠幄，雨有赤油。
匪舟匪车，亦可相攸。
民曰公来，庶几无愁乎。
颍州择胜亭诗
作者：苏辙
朝代：宋

我嗟世人，谁实与谋。生伏其庐，死安于丘。既成不化，窘若絷囚。我行四方，所见或不。江海之民，生托于舟。前炊釜鬵，后凿匽溲。昼设豆觞，夕张衾稠。出入涛澜，归宿汀洲。与风皆行，与水皆浮。坐食网罟，以鱼去留。居无四邻，行无朋俦。胡貊之民，驾车以游。外缠毳韦，内辑貂鼬。美水荐草，驱马纵牛。逐射兔鹿，聚爬薪槱。食肉饮水，雨雪相咻。草尽水乾，风卷云收。所至成群，不怀一陬。今我柰何，横自绸缪。翼为华堂，涌为层楼。缭以修垣，贯以通沟。势穷物变，何异一沤。弃之不忍，徙去莫由。矧兹士夫，泛焉周流。如燕巢春，知不期秋。修椽高栋，徒与民仇。一日安居，百年怨尤。我兄和仲，塞刚立柔。视民如伤，有急斯周。视身如传，苟完不求。山磐水嬉，习气未瘳。岂以吾好，而俾民忧。颍尾甚清，湖曲孔幽。风有翠幄，雨有赤油。匪舟匪车，亦可相攸。民曰公来，庶几无愁乎。
黄州快哉亭记
作者：苏辙
朝代：宋

江出西陵，始得平地，其流奔放肆大。南合沅、湘 ，北合汉沔，其势益张。至于赤壁之下，波流浸灌，与海相若。清河张君梦得谪居齐安，即其庐之西南为亭，以览观江流之胜，而余兄子瞻名之曰“快哉”。
盖亭之所见，南北百里，东西一舍。涛澜汹涌，风云开阖。昼则舟楫出没于其前，夜则鱼龙悲啸于其下。变化倏忽，动心骇目，不可久视。今乃得玩之几席之上，举目而足。西望武昌诸山，冈陵起伏，草木行列，烟消日出。渔夫樵父之舍，皆可指数。此其所以为“快哉”者也。至于长洲之滨，故城之墟。曹孟德、孙仲谋之所睥睨，周瑜、陆逊之所骋骛。其流风遗迹，亦足以称快世俗。
昔楚襄王从宋玉、景差于兰台之宫，有风飒然至者，王披襟当之，曰：“快哉此风！寡人所与庶人共者耶？”宋玉曰：“此独大王之雄风耳，庶人安得共之！”玉之言盖有讽焉。夫风无雌雄之异，而人有遇，不遇之变；楚王之所以为乐，与庶人之所以为忧，此则人之变也，而风何与焉？士生于世，使其中不自得，将何往而非病？使其中坦然，不以物伤性，将何适而非快？今张君不以谪为患，窃会计之余功，而自放山水之间，此其中宜有以过人者。将蓬户瓮牖无所不快；而况乎濯长江之清流，揖西山之白云 ，穷耳目之胜以自适也哉！不然，连山绝壑，长林古木，振之以清风，照之以明月，此皆骚人思士之所以悲伤憔悴而不能胜者，乌睹其为快也哉！
元丰六年十一月朔日，赵郡苏辙记。
六一堂
作者：范令聞
朝代：宋

□□□□法，□□□□□。
□□□□□，□□□雪人。
□□□□照，□□江漢炳。
靈□□物□，生五色虎□。
□山□長□，□□□□□。
□簡三□秩，滿□中□□。
然囊衣度雲，棧□□□與。
七賢□襁負，中□□金産。
褒公亭
作者：范令聞
朝代：宋

唐變租庸調之後，皇朝列聖踵□餘。
□科若使猶仍舊，人到于今□奠居。
褒公亭
作者：范令闻
朝代：宋

唐变租庸调之后，皇朝列圣踵□馀。□科若使犹仍旧，人到于今□奠居。
褒公亭
作者：范令闻
朝代：宋

唐变租庸调之后，皇朝列圣踵□余。
□科若使犹仍旧，人到于今□奠居。
严先生祠堂记
作者：范仲淹
朝代：宋

先生，汉光武之故人也。相尚以道。及帝握《赤符》，乘六龙，得圣人之时，臣妾亿兆，天下孰加焉？惟先生以节高之。既而动星象，归江湖，得圣人之清。泥涂轩冕，天下孰加焉？惟光武以礼下之。
在《蛊》之上九，众方有为，而独“不事王侯，高尚其事”，先生以之。在《屯》之初九，阳德方亨，而能“以贵下贱，大得民也”，光武以之。盖先生之心，出乎日月之上；光武之量，包乎天地之外。微先生，不能成光武之大，微光武，岂能遂先生之高哉？而使贪夫廉，懦夫立，是大有功于名教也。
仲淹来守是邦，始构堂而奠焉，乃复为其后者四家，以奉祠事。又从而歌曰∶“云山苍苍，江水泱泱，先生之风，山高水长！”
剔銀燈
作者：范仲淹
朝代：宋

昨夜因看蜀志。笑曹操、孫權、劉備。用盡機關，徒勞心力，只得三分天地。屈指細尋思，爭如共、劉伶一醉。人世都無百歲。少痴呆、老成尩悴。只有中間，些子少年，忍把浮名牽繫。一品與千金，問白髮、如何迴避。
岳阳楼记
作者：范仲淹
朝代：宋

庆历四年春，滕子京谪守巴陵郡。越明年，政通人和，百废具兴。乃重修岳阳楼，增其旧制，刻唐贤今人诗赋于其上。属予作文以记之。
予观夫巴陵胜状，在洞庭一湖。衔远山，吞长江，浩浩汤汤，横无际涯；朝晖夕阴，气象万千。此则岳阳楼之大观也，前人之述备矣。然则北通巫峡，南极潇湘，迁客骚人，多会于此，览物之情，得无异乎？
若夫淫雨霏霏，连月不开，阴风怒号，浊浪排空；日星隐耀，山岳潜形；商旅不行，樯倾楫摧；薄暮冥冥，虎啸猿啼。登斯楼也，则有去国怀乡，忧谗畏讥，满目萧然，感极而悲者矣。
至若春和景明，波澜不惊，上下天光，一碧万顷；沙鸥翔集，锦鳞游泳；岸芷汀兰，郁郁青青。而或长烟一空，皓月千里，浮光跃金，静影沉璧，渔歌互答，此乐何极！登斯楼也，则有心旷神怡，宠辱偕忘，把酒临风，其喜洋洋者矣。
嗟夫！予尝求古仁人之心，或异二者之为，何哉？不以物喜，不以己悲；居庙堂之高则忧其民；处江湖之远则忧其君。是进亦忧，退亦忧。然则何时而乐耶？其必曰：“先天下之忧而忧，后天下之乐而乐”乎。噫！微斯人，吾谁与归？
时六年九月十五日。
蘇幕遮
作者：范仲淹
朝代：宋

碧雲天，黃葉地。秋色連波，波上寒煙翠。山映斜陽天接水。芳草無情，更在斜陽外。黯鄉魂，追旅思。夜夜除非，好夢留人睡。明月樓高休獨倚。酒入愁腸，化作相思淚。
三登樂
作者：范成大
朝代：宋

路轉橫塘，風捲地、水肥帆飽。眼雙明、曠懷浩渺。問菟裘、無恙否，天教重到。木落霧收，故山更好。過溪門、休蕩槳，恐驚魚鳥。算年來、識翁者少。喜山林、蹤跡在，何曾如掃。歸賓任霜，醉紅未老。
三登樂
作者：范成大
朝代：宋

今夕何朝，披岫幌、雲關重啟。引冰壺、素空似洗。捲簾中、敧枕上，月星浮水。天鏡夜明，半窗萬里。盼庭柯、都老大，樹猶如此。六年前、轉頭未幾。喚鄰翁、來話舊，同篘新蟻。秉燭夜闌，又疑夢裡。
三登樂
作者：范成大
朝代：宋

一碧鱗鱗，橫萬里、天垂吳楚。四無人、櫓聲自語。向浮雲、西下處，水村煙樹。何處系船，暮濤漲浦。正江南、遙落後，好山無數。盡乘流、興來便去。對青燈、獨自嘆，一生羈旅。敧枕夢寒，又還夜雨。
三登樂
作者：范成大
朝代：宋

方帽衛寒，重檢校、舊時農圃。荒三徑、不知何許。但姑蘇臺下，有蒼然平楚。人笑此翁，又來訪古。況五湖、元自有，扁舟祖武。記滄洲、白鷗伴侶。嘆年來、孤負了，一蓑煙雨。寂寞暮潮，喚回棹去。
交难
作者：范成大
朝代：宋

美一人兮岩之扃，佩璧月兮间珠星。岁既单兮不圭币，路巉绝兮远莫致。稼石田兮长饥，谁与此兮蓺之。藉予玉兮双瑴，先予絺兮五两。不万一兮当此，托长风兮寄想。长风兮无旁，吾媒乏兮凤凰。谓蘋若兮蒿艾，凤告予兮以不祥。恐青女兮行秋，奄销歇兮众芳。搴芳华兮玉蕤，将以遗兮所思。玉蕤兮霜露，所思兮未知。
交难
作者：范成大
朝代：宋

美一人兮岩之扃，佩璧月兮间珠星。
岁既单兮不圭币，路巉绝兮远莫致。
稼石田兮长饥，谁与此兮蓺之。
藉予玉兮双瑴，先予絺兮五两。
不万一兮当此，託长风兮寄想。
长风兮无旁，吾媒乏兮凤凰。
谓苹若兮蒿艾，凤告予兮以不祥。
恐青女兮行秋，奄销歇兮众芳。
搴芳华兮玉蕤，将以遗兮所思。
玉蕤兮霜露，所思兮未知。
交難
作者：范成大
朝代：宋

美一人兮巖之扃，珮璧月兮間珠星。
歲既单兮不圭幣，路巉絶兮遠莫致。
稼石田兮长飢，誰與此兮蓺之。
藉予玉兮雙瑴，先予絺兮五兩。
不萬一兮當此，託长風兮寄想。
长風兮無旁，吾媒乏兮凤凰。
謂蘋若兮蒿艾，凤告予兮以不祥。
恐青女兮行秋，奄銷歇兮衆芳。
搴芳華兮玉蕤，將以遺兮所思。
玉蕤兮霜露，所思兮未知。
交難
作者：范成大
朝代：宋

美一人兮巖之扃，珮璧月兮間珠星。
歲既單兮不圭幣，路巉絕兮遠莫致。
稼石田兮長饑，誰與此兮蓺之。
藉予玉兮雙瑴，先予絺兮五兩。
不萬一兮當此，託長風兮寄想。
長風兮無旁，吾媒乏兮鳳凰。
謂蘋若兮蒿艾，鳳告予兮以不祥。
恐青女兮行秋，奄銷歇兮衆芳。
搴芳華兮玉蕤，將以遺兮所思。
玉蕤兮霜露，所思兮未知。
夢玉人引
作者：范成大
朝代：宋

共登臨處，飄風袂、倚空碧。雨捲雲飛，長有桂娥看客。簫鼓生春，遍錦城如畫，雪山無色。一夢才成，恍天涯南北。舞餘歌罷，料宣華、回首盡陳跡。萬里秦吳，有情應問訊息。我欲歸耕，如何重來得。故人若望江南，且折梅花相憶。
夢玉人引
作者：范成大
朝代：宋

送行人去，猶追路、再相覓。天末交情，長是合堂同席。從此尊前，便頓然少個，江南羈客。不忍匆匆，少駐船梅驛。酒斟雖滿，尚少如、別淚萬千滴。欲語吞聲，結心相對嗚咽。冬火悽清，笙歌無顏色。從別後，盡相忘，算也難忘今夕。
如夢令
作者：范成大
朝代：宋

罨畫屏中客住。水色山光無數。斜日滿江聲，何處撐來小渡。休去。休去。驚散一舟鷗鷺。
如夢令
作者：范成大
朝代：宋

兩兩鶯啼何許。尋遍綠陰濃處。天氣潤羅衣，病起卻忺微暑。休雨。休雨。明日榴花端午。
念奴嬌
作者：范成大
朝代：宋

雙峰疊障，過天風海雨，無邊空碧。月姊年年應好在，玉闋瓊宮愁寂。誰喚痴雲，一杯為盡，夜氣寒無色。碧城凝望，高樓飄渺西北。腸斷桂冷蟾孤，佳期如夢，又把闌干拍。霧鬢風鬟相借問，浮世幾回今夕。圓缺晴陰，古今同恨，我更長為客。嬋娟明夜，尊前誰念南陌。
念奴嬌
作者：范成大
朝代：宋

湖山如畫，系孤篷柳岸，莫驚魚鳥。料峭春寒花未遍，先共疏梅索笑。一夢三年，松風依舊，蘿月何曾老。鄰家相問，這回真個歸到。綠鬢新點吳霜，尊前強健，不怕衰翁號。賴有風流車馬客，來覓香雲花島。似我粗豪，不通姓字，只有銀瓶倒。奔名逐利，亂帆誰在天表。
念奴嬌
作者：范成大
朝代：宋

水鄉霜落，望西山一寸，修眉橫碧。南浦潮生帆影去，日落天青江白。萬里浮雲，被風吹散，又被風吹積。尊前歌罷，滿空凝淡寒色。人世會少離多，都來名利，似蠅頭蟬翼。贏得長亭車馬路，千古羈愁如織。我輩情鍾，匆匆相見，一笑真難得。明年誰健，夢魂飄蕩南北。
念奴嬌
作者：范成大
朝代：宋

吳波浮動，看中流翻月，半江金碧。醉舞空明三萬頃，不管姮娥愁寂。指點瓊樓，憑虛有路，鯨背橫東極。水雲飄蕩，闌干千丈無力。家世回首滄洲，煙波漁釣，有鴟夷仙蹟。一笑閒身遊物外，來訪扁舟訊息。天上今宵，人間此地，我是風前客。濤生殘夜，魚龍驚聽橫笛。
念奴嬌
作者：范成大
朝代：宋

十年舊事，醉京花蜀酒，萬葩千萼。一棹歸來吳下看，俯仰心情今昨。強倚雕闌，羞簪雪鬢，老恐花枝覺。揩摹愁眼，霧中相對依約。聞道家宴團欒，光風轉夜，月傍西樓落。打徹梁州春自遠，不飲何時歡樂。沾惹天香，留連國豔，莫散燈前酌。襪塵生處，為君重賦河洛。
悯游
作者：范成大
朝代：宋

君胡为兮远游，蹇行迷兮路阻脩。朝予济兮沧海，灵胥怒兮蛟跞舟。暮予略兮太行，车堕辐兮骖决。攀援怪蔓兮一息，雷昼阚兮山裂。四无人兮又风雨，灵幽幽兮为予愁绝。君胡为兮远道，委玉躬兮荒草。与魑魅兮争光，与虎兕兮群嘷。君之居兮社木苍然，衡门之下兮可以休老。归来兮婆娑，芳满堂兮舞歌。奉君子兮眉寿，光风荡兮酒生波。云日兮同社，月星兮偕夜。千秋兮岁华，弭予盖兮绁予马。悲莫悲兮天涯，乐莫乐兮还家。
愍游
作者：范成大
朝代：宋

君胡为兮远游，蹇行迷兮路阻修。
朝予济兮沧海，灵胥怒兮蛟跞舟。
暮予略兮太行，车堕辐兮骖决。
攀援怪蔓兮一息，雷昼阚兮山裂。
四无人兮又风雨，灵幽幽兮为予愁绝。
君胡为兮远道，委玉躬兮荒草。
与魑魅兮争光，与虎兕兮羣嘷。
君之居兮社木苍然，衡门之下兮可以休老。
归来兮婆娑，芳满堂兮儛歌。
奉君子兮眉寿，光风荡兮酒生波。
云日兮同社，月星兮偕夜。
千秋兮岁华，弭予盖兮绁予马。
悲莫悲兮天涯，乐莫乐兮还家。
愍遊
作者：范成大
朝代：宋

君胡爲兮遠遊，蹇行迷兮路阻脩。
朝予濟兮滄海，靈胥怒兮蛟躒舟。
暮予略兮太行，車墮輻兮驂決。
攀援怪蔓兮一息，雷晝闞兮山裂。
四無人兮又風雨，靈幽幽兮爲予愁絕。
君胡爲兮遠道，委玉躬兮荒草。
與魑魅兮爭光，與虎兕兮羣嘷。
君之居兮社木蒼然，衡門之下兮可以休老。
歸來兮婆娑，芳滿堂兮儛歌。
奉君子兮眉壽，光風蕩兮酒生波。
雲日兮同社，月星兮偕夜。
千秋兮歲華，弭予蓋兮紲予馬。
悲莫悲兮天涯，樂莫樂兮還家。
或劝病中不宜数亲文墨，医亦归咎，题四绝以
作者：范成大
朝代：宋

作字腕中百斛，吟诗天外片心。
习气吹剑一吷，病躯垂堂千金。
意马场中汗血，隙驹影里心灰。
吉蠲笔墨安用，付与蛛丝壁煤。
诗成徒能泣鬼，博塞未必亡羊。
刚将妄言绮语，认作锦心绣肠。
师＊尚合余烬，羹热休吹冷虀。
解酲纵无五斗，且复月攘一鸡
木蘭花慢
作者：范成大
朝代：宋

古人吾不見，君莫是、鄭當時。更築就山房，躬耕谷口，名動京師。諸公任他袞袞，與杜陵野老共襟期。有客至門先喜，得錢沽酒何疑。昔年連轡柳邊歸。陳跡恍難追。況種桃道士，看花才子，回首皆非。相逢故人問訊，道劉郎去久無詩。把作一場春夢，覺來莫要尋思。
村居即景
作者：范成大
朝代：宋

緑遍山厡滿川，子规聲裏雨如烟。鄉村四月閑人少，纔了蠶桑又插。
歸将
作者：范成大
朝代：宋

輿不济兮中河，日欲暮兮情多。子蘭橈兮蕙棹，願因子兮凌波。眢壑兮以漁，周落兮以驅。驪龙兮飞度，郊之麟兮去汝。波河濆兮迷塗，黄流怒兮不可以桴。目八極兮怅望，獨顧懷兮此都。御右兮告病，鑾鈴兮靡騁。河之水兮洋洋，不济此兮有命。
歸將
作者：范成大
朝代：宋

輿不濟兮中河，日欲暮兮情多。
子蘭橈兮蕙棹，願因子兮凌波。
眢壑兮以漁，周落兮以驅。
驪龍兮飛度，郊之麟兮去汝。
波河濆兮迷塗，黄流怒兮不可以桴。
目八極兮悵望，獨顧懷兮此都。
御右兮告病，鑾鈴兮靡騁。
河之水兮洋洋，不濟此兮有命。
水龍吟
作者：范成大
朝代：宋

仙翁家在叢霄，五雲八景來塵表。黃扉紫闥，化鈞高妙，風霆揮掃。漠北寒煙，嶠南和氣，笑談都了。自玉麟歸去，金牛再款，卻回首、人間少。天與丹臺舊籍，笑蒼生、祝公難老。春葩秋葉，喧寒易變，壺天長好。物外新聞，鳳歌鸞翥，龍蟠虎繞。想如心高會，寒霜夜永，盡橫參曉。
清平樂
作者：范成大
朝代：宋

降嵩儲昂，仙馭來塵表。身佩安危人不老。化國風光長好。功名南北天涯，歡聲蠻嶠胡沙。草木何□□露，小春桃李都花。
清平樂
作者：范成大
朝代：宋

何須輕舉，上界多官府。身似靈光長鎮魯。俯仰人間今古。雨餘簾卷江流，朱顏流映瓊舟。不假崗陵□壽，西山低似西樓。
滿江紅
作者：范成大
朝代：宋

天氣新晴，尋昨夢，池塘春早。雨過湔裙，水上柳絲風嫋。卻憶去年今日，桃花人面依前好。怪今年、酒量卻添多，銀盃小。誰勸我，玉山倒。催細抹，翻新調。漸金狎壓錦，噴首雲繞。籠柏飛來雙翠袖，弓彎內樣人間少。為留連、春色伴山翁，都休老。
滿江紅
作者：范成大
朝代：宋

柳外輕雷，催幾陣、雨絲飛急。雷雨過、半川荷氣，粉融香浥。弄蕊攀條春一笑，從教水濺羅衣溼。打梁州、簫鼓浪花中，跳魚立。山倒影，雲千疊。橫浩蕩，舟如葉。有采菱清些，桃根雙楫。忘卻天涯泊地，尊前不放閒愁人。任碧筒、十丈卷金波，長鯨吸。
白玉楼步虚词
作者：范成大
朝代：宋

琪树垂珠网，夹阶两旁。绿霄之外，周以玉阑，阑外方是碧落。阶所接亦玉池，中间涌起玉楼三重，千门万户，无非连璐重璧。屋覆金瓦，屋山缀红牙垂榼。四檐黄帘皆卷，楼中帝座，依约可望。红云自东来，云中虚皇乘玉辂，驾两金龙。侍卫可见者：灵官法服骑而夹侍二人，力士黄麾前导二人，仪剑四人，金围子四人，夹辂黄幡二人，五色戟带二人，珠幢二人；金龙旗四人，负纳陛而后从二人。云头下垂，将至玉阶，楼前仙官冠帔出迎，方下阶，双舞鹤行前。云驾之旁，又有红云二：其一，仙官立幢节间，其二，女乐并奏。玉楼之后，又有小玉楼六，其制如前，宝光祥云，前后蔽亏，或隐或现。小案之前，独为金地，亦有仙官自金地下迎。傍小楼最高处，有飞桥直瑶台，仙人度桥登台以望。名数可纪者，大略如此。若其景趣高妙、碧落浮黎、青冥风露之境，则览者可以神会，不能述于笔端。此画运思超绝，必梦游帝所者彷佛得之，非世间俗史意匠可到。明窗净几尽卷展玩，恍然便觉身在九霄三景之上，奇事不可以不识。简斋有水府法驾导引歌词，乃倚其体，作步虚词六章，以遗从善。羽人有不俗者，使歌之于清风明月之下，虽未得仙亦足以豪矣
珠霄境，却似化人宫。梵气弥罗融万象，玉楼十二倚清空。一片宝光中。
白玉楼步虚词（六之四）
作者：范成大
朝代：宋

流铃响，龙驭＿云来。夹道骞华笼彩仗，红云扶辂辗天街。迎驾鹤＿＿。
眼兒媚
作者：范成大
朝代：宋

酣酣日腳紫煙浮。妍暖破輕裘。困人天色，醉人花氣，午夢扶頭。春慵恰似春塘水，一片縠紋愁。溶溶洩洩，東風無力，欲皺還休。
破陣子
作者：范成大
朝代：宋

漂泊天隅佳節，追隨花下群賢。只欠山陰修禊帖，卻比蘭亭有管絃。舞裙香未湔。淚竹斑中宿雨，折桐雪裡蠻煙。喚起杜陵飢客恨，人在長安曲水邊。碧雲千疊山。
秦樓月·憶秦娥
作者：范成大
朝代：宋

香羅薄。帶圍寬盡無人覺。無人覺。東風日暮，一簾花落。西園空鎖鞦韆索。簾垂簾卷閒池閣。閒池閣。黃昏香火，畫樓吹角。
秦樓月·憶秦娥
作者：范成大
朝代：宋

窗紗薄。日穿紅幔催梳掠。催梳掠。新晴天氣，畫簷聞鵲。海棠逗曉都開卻。小云先在闌干角。闌干角。楊花滿地，夜來風惡。
秦樓月·憶秦娥
作者：范成大
朝代：宋

珠簾狹。捲簾春院花圍合。花圍合。晝長人靜，雙雙胡蝶。花前苦殢金蕉葉。瞢騰午睡扶頭怯。扶頭怯。閒愁無限，遠山斜疊。
秦樓月·憶秦娥
作者：范成大
朝代：宋

湘江碧。故人同作湘中客。湘中客。東風回雁，杏花寒食。溫溫月到藍橋側。醒心絃裡春無極。春無極。明朝殘夢，馬嘶南陌。
秦樓月·憶秦娥
作者：范成大
朝代：宋

浮雲集。輕雷隱隱初驚蟄。初驚蟄。鵓鳩鳴怒，綠楊風急。玉爐煙重香羅浥。拂牆濃杏燕支溼。燕支溼。花梢缺處，畫樓人立。
秦樓月·憶秦娥
作者：范成大
朝代：宋

樓陰缺。闌干影臥東廂月。東廂月。一天風露，杏花如雪。隔煙催漏金虯咽。羅幃暗淡燈花結。燈花結。片時春夢，江南天闊。
謁金門
作者：范成大
朝代：宋

塘水碧。仍帶麴塵顏色。泥泥縠紋無氣力。東風如愛惜。恰似越來溪側。也有一雙鸂鶒。只欠柳絲千百尺。系船春弄笛。
車遥遥篇
作者：范成大
朝代：宋

車遥遥，馬憧憧。
君遊東山東復東，安得奮飛逐西風。
願我如星君如月，夜夜流光相皎潔。
月暫晦，星常明。
留明待月復，三五共盈盈。
车遥遥篇
作者：范成大
朝代：宋

车遥遥，马憧憧。
君游东山东復东，安得奋飞逐西风。
愿我如星君如月，夜夜流光相皎洁。
月暂晦，星常明。
留明待月復，三五共盈盈。
鵲橋仙
作者：范成大
朝代：宋

雙星良夜，耕慵織懶，應被群仙相妒。娟娟月姊滿眉顰，更無奈、風姨吹雨。相逢草草，爭如休見，重攪別離心緒。新歡不抵舊愁多，倒添了、新愁歸去。
歌
作者：莎衣道人
朝代：宋

胡孫死，閙啾啾，也須還我一百州。
歌
作者：莎衣道人
朝代：宋

胡孙死，闹啾啾，也须还我一百州。
水龍吟
作者：莫
朝代：宋

鏡寒香歇江城路，今度見春全懶。斷雲過雨，花前歌扇，梅邊酒盞。離思相欺，萬絲縈繞，一襟銷黯。但年光暗換，人生易感，西歸水、南飛雁。也擬與愁排遣。奈江山、遮攔不斷。嬌訛夢語，溼熒啼袖，迷心醉眼。繡轂華茵，錦屏羅薦，何時拘管。但良宵空有，亭亭霜月，作相思伴。
壽星明·沁園春
作者：莫蒙
朝代：宋

翠樾陰濃，見嵩山洛水，紫薇光聚。鷟雛華飛，黃駒駿天下，夜擎香露奮身許玉斧，來作明堂一柱。試看人間，誰能具此，神峰眉宇。煙縷搖曳暗霧。想高正簇清歌妍舞。黑蚌生珠，蟠桃結子，從此幾回相遇。去天尺五，人望城南韋杜，畫戟衣翻，門施行馬，行看開府。
念奴嬌
作者：華嶽
朝代：宋

倚藤臨水，照丰姿自笑，天然丘壑。利鞅名韁成底事，空把此身纏縛。李杜文章，良平事業，且束之高閣。浩然歸去，暮霞殘照零落。聞道西北埃塵，東南形勝，次第清河嶽。此等功名塵世事，與我初無關約。十里松蘿，一蓑煙雨，說甚揚州鶴。倚欄長嘯，玉輪飛上天角。
神功盛德詩·其一
作者：華鎮
朝代：宋

茫茫神州，有疆有理。
殲殄豺虎，翦夷荆杞。
人可以羣，神獲其祀，惟宣祖是畀。
神功盛德詩·其一一
作者：華鎮
朝代：宋

猗歟道真，厥心希微。
我則道之，萬物紛錯，我攝之以無爲。
股肱良矣，心膂則奇。
蕩蕩妙用，民莫之知。
既綏寰中，亦靜四夷。
承休垂裕，維君維師。
神功盛德詩·其一七
作者：華鎮
朝代：宋

俾爾息而庶，俾爾厚而富。
黄髮稚齒，既仁且壽。
帝歆其馨，介我純祐。
神功盛德詩·其一二
作者：華鎮
朝代：宋

雍雍和聲，召彼協氣。
散爲豐年，凝爲嘉瑞。
三脊之茅，四海之美，惟帝王是致。
神功盛德詩·其一八
作者：華鎮
朝代：宋

其祐維何，如商之戊。
天地其行，既長且久。
寵綏下民，克念厥後。
取我元良，錫之九有。
不失其傳，益羨三后。
惟堯舜爲難，惟我則不。
神功盛德詩·其二
作者：華鎮
朝代：宋

道有倫極，克建克敘。
不喪厥猷，物有其紀。
既汙者隆，何千萬年。
施于孫子，惟宣祖所畀。
神功盛德詩·其二五
作者：華鎮
朝代：宋

綿綿句麗，莽莽河湟。
絕彼東海，逸于西疆。
或翦或懷，德威孔揚。
列我郡縣，襲我衣裳，於前人有光。
神功盛德詩·其八
作者：華鎮
朝代：宋

瞻彼亨龍，應時而作。
維雲維雷，以引以翼。
大人有徽音，物被其澤。
德馨孔昭，休命爰錫。
念奴嬌
作者：葉夢得
朝代：宋

雲峰橫起，障吳關三面，真成尤物。倒捲回潮目盡處，秋水黏天無壁。綠鬢人歸，如今雖在，空有千莖雪。追尋如夢，滿餘詩句猶傑。聞道尊酒登臨，孫郎終古恨，長歌時發。萬里雲屯瓜步晚，落日旌旗明滅。鼓吹風高，畫船遙想，一笑吞窮髮。當時曾照，更誰重問山月。
念奴嬌
作者：葉夢得
朝代：宋

洞庭波冷，望冰輪初轉，滄海沈沈。萬頃孤光雲陣卷，長笛吹破層陰。洶湧三江，銀濤無際，遙帶五湖深。酒闌歌罷，至今鼉怒龍吟。回首江海平生，漂流容易散，佳期難尋。縹緲高城風露爽，獨倚危欄重臨。醉倒清尊，姮娥應笑，猶有向來心。廣寒宮殿，為予聊借瓊林。
念奴嬌
作者：葉夢得
朝代：宋

故山漸近，念淵明歸意，け然論誰。歸去來兮秋已老，松菊三徑猶存。稚子歡迎，飄飄風袂，依約舊衡門。琴書蕭散，更欣有酒盈尊。惆悵萍梗無根，天涯行已遍，空負田園。去矣何之窗戶小，容膝聊倚南軒。倦鳥知還，晚雲遙映，山氣欲黃昏。此還真意，故應欲辨忘言。
應天長
作者：葉夢得
朝代：宋

松陵秋已老，正柳岸田家，酒醅初熟。鱸膾蓴羹，萬里水天相續。扁舟凌浩渺，寄一葉、暮濤吞沃。青箬笠，西塞山前，自翻新曲。來往未應足。便細雨斜風，有誰拘束。陶寫中年，何待更須絲竹。鴟夷千古意，算入手、比來尤速。最好是，千點雲峰，半篙澄綠。
水龍吟
作者：葉夢得
朝代：宋

舵樓橫笛孤吹，暮雲散盡天如水。人間底事，忽驚飛墮，冰壺千里。玉樹風清，漫披遙卷，與空無際。料嫦娥此夜，殷勤偏照，知人在、千山裡。常恨孤光易轉，仗多情、使君料理。一杯起舞，曲終須寄，狂歌重倚。為問飄流，幾逢清影，有誰同記。但尊中有酒，長追舊事，拚年年醉。
水龍吟
作者：葉夢得
朝代：宋

對花常欲留春，恨春故遣花飛早。曉來雨過，綠陰新處，幾番芳草。一片飄時，已知消減，滿庭誰掃。料多情也似，愁人易感，先催趁、朱顏老。猶有清明未過，但狂風、匆匆難保。酒醒夢斷，年年此恨，不禁相惱。只恐春應，暗留芳信，與花爭好。有姚黃一朵，殷勤付與，送金盃倒。